**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**UZŅĒMĒJDARBĪBAS, TERITORIĀLO UN VIDES JAUTĀJUMU KOMITEJAS SĒDES PROTOKOLS Nr. 1**

Madonā

2025. gada 22. janvārī

Sēde sasaukta plkst. 10:00

Sēdi atklāj plkst. 10:00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada:** Aigars Šķēls – komitejas priekšsēdētājs

**Protokolē:** Evija Cipule – Lietvedības nodaļas lietvede

**Sēdē piedalās deputāti**: Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass.

**Sēdē nepiedalās deputāti:**

Gunārs Ikaunieks - attaisnotu iemeslu dēļ.

Māris Olte - attaisnotu iemeslu dēļ.

Vita Robalte - attaisnotu iemeslu dēļ.

Aivis Masaļskis nepiedalās 8.; 26.; 27.; 28.; 29. jautājuma izskatīšanā un balsojumā.

**Sēdē piedalās:**

Administrācijas darbinieki: Uģis Fjodorovs – pašvaldības izpilddirektors, Liene Ankrava – finanšu nodaļas vadītāja, Artūrs Leimanis – IT nodaļas lietotāju atbalsta speciālists, Agita Semjonova – nekustamā īpašuma pārvaldības un teritoriālās plānošanas nodaļas vadītājas vietniece, Ramona Vucāne – Nekustamā īpašuma pārvaldības un teritoriālās plānošanas nodaļas vadītāja, Evita Zāle – Juridiskās nodaļas vadītāja, Helmuts Pujats – jurists, Signe Lasmane – zemes ierīcības inženiere, Ilze Vogina – Attīstības nodaļas vadītāja, Klinta Galeja – Projektu ieviešanas nodaļas vadītāja, Sarmīte Melle – juriste, Dāvis Lasmanis – ceļu inženieris, Ļena Čačka – nekustamā īpašuma speciāliste, Dace Haide Dzelzkalēja – zemes ierīcības inženiere

Pagastu un apvienību pārvalžu vadītāji: Guntis Ķeveris – Madonas apvienības pārvaldes vadītājs, Sandis Kalniņš – Aronas, Dzelzavas, Sarkaņu pagasta pārvalžu vadītājs, Edgars Lācis – Bērzaunes un Mārcienas pagastu pārvalžu vadītājs, Tālis Salenieks – Lubānas apvienības pārvaldes vadītājs, Aleksandrs Šrubs – Barkavas un Ošupes pagasta pārvalžu vadītājs, Elita Ūdre – Ērgļu apvienības pārvaldes vadītāja.

Kapitālsabiedrības pārstāve: SIA “Bērzaunes komunālais uzņēmums” valdes locekle Egija Romanovska.

Laikraksta “Stars” redaktore: Baiba Miglone.

Uzaicinātās personas: Vita Zuicāne - SIA “Metrum” projektu vadītāja.

Sēdes vadītājs Aigars Šķēls iepazīstina ar Madonas novada pašvaldības domes Uzņēmējdarbības, teritoriālo un vides jautājumu komitejas sēdes darba kārtību.

**0. Par darba kārtību**

ZIŅO: *Aigars Šķēls*

**1. Par Madonas novada teritorijas plānojuma 1. redakcijas nodošanu publiskajai apspriešanai un institūciju atzinumu saņemšanai**

ZIŅO: *Ramona Vucāne*

**2. Par Madonas novada pašvaldības saistošo noteikumu Nr. \_\_\_ “Par reklāmas un citu informatīvo materiālu izvietošanu publiskās vietās un pašvaldības nodevu par reklāmas izvietošanu Madonas novadā” apstiprināšanu**

ZIŅO: *Helmuts Pujats*

**3. Par Madonas novada pašvaldības saistošo noteikumu Nr. \_\_\_ “Grozījumi Madonas novada pašvaldības 2024. gada 29.februāra saistošajos noteikumos Nr. 7 "Madonas novada pašvaldības nolikums”” projekta un to paskaidrojuma raksta publicēšanu sabiedrības viedokļa noskaidrošanai**

ZIŅO: *Evita Zāle*

**4. Par sabiedriskā pakalpojuma līguma slēgšanu ar SIA “Bērzaunes komunālais uzņēmums”**

ZIŅO: *Uģis Fjodorovs*

**5. Par papildu mērķdotāciju sadalījumu 2025. gadā, par līdz 2024. gada 1. oktobrim īpašumā pārņemtajiem valsts vietējo autoceļu posma kilometriem Madonas novada pašvaldības pagastu pārvaldēm, apvienību pārvaldēm**

ZIŅO: *Dāvis Lasmanis*

**6. Par Madonas novada pašvaldības ceļu un ielu tīkla finansēšanai ņemto kredītu pamatsummas atmaksāšanu no mērķdotācijas pašvaldības autoceļiem un ielām\_2025. gadā**

ZIŅO: *Dāvis Lasmanis*

**7. Par Madonas novada pašvaldības autoceļu un ielu uzturēšanai paredzēto naudas līdzekļu sadalījumu Madonas novada pašvaldības pagastu pārvaldēm, apvienību pārvaldēm un Madonas pilsētai 2025**

ZIŅO: *Dāvis Lasmanis*

**8. Par Madonas novada pašvaldības investīciju projekta “Valdemāra bulvāra (posmā no Raiņa līdz Valmieras ielai) un Ausekļa ielas (posmā no Valdemāra bulvāra līdz Kalna ielai) Madonā pārbūve” īstenošanu un aizņēmuma ņemšanu**

ZIŅO: *Klinta Galeja*

**9. Par Madonas novada pašvaldības investīciju projekta “Kalna un Lauku ielu, Dzelzavā, Madonas novadā, pārbūve” īstenošanu un aizņēmuma ņemšanu**

ZIŅO: *Klinta Galeja*

**10. Par Madonas novada pašvaldības investīciju projekta “Dienesta viesnīcas ēkas pārbūve Tirgus iela 3, Madona, Madonas novads” īstenošanu un aizņēmuma ņemšanu**

ZIŅO: *Klinta Galeja*

**11. Par Madonas novada Attīstības programmas 2022. - 2028. gadam investīciju plāna aktualizāciju**

ZIŅO: *Klinta Galeja*

**12. Par nekustamā īpašuma Skolas iela 14, Ošupes pagasts, Madonas novads, atsavināšanu, rīkojot izsoli**

ZIŅO: *Aleksandrs Šrubs*

**13. Par nekustamā īpašuma Parka iela 7-14, Lubāna, Madonas novads, atkārtotu izsoli**

ZIŅO: *Tālis Salenieks*

**14. Par nekustamā īpašuma Strauta iela 4, Jāņukalns, Kalsnavas pagasts, Madonas novads, nodošanu atsavināšanai**

ZIŅO: *Artūrs Portnovs*

**15. Par jauna nekustamā īpašuma izveidošanu Kalsnavas pagastā , nostiprināšanu zemesgrāmatā un nodošanu atsavināšanai, rīkojot izsoli ar pretendentu atlasi**

ZIŅO: *Artūrs Portnovs*

**16. Par nekustamā īpašuma “Ozolkalns 1”, Mētrienas pagasts, Madonas novads, nodošanu atsavināšanai**

ZIŅO: *Ilona Zalāne*

**17. Par nekustamā īpašuma “Vārpas”, Sausnējas pagasts, Madonas novads nostiprināšanu zemesgrāmatā un nodošanu atsavināšanai**

ZIŅO: *Elita Ūdre*

**18. Par transportlīdzekļa RENAULT TRAFIC FP 3473 izslēgšanu no grāmatvedības uzskaites un nodošanu utilizācijai**

ZIŅO: *Elita Ūdre*

**19. Par zemes vienības ar kadastra Nr.7074 004 0384, Mārcienas pagastā, Madonas novadā ieskaitīšanu rezerves zemes fondā**

ZIŅO: *Ļena Čačka*

**20. Par nekustamā īpašuma “Dambakalna artēziskā aka”, Mārcienas pagasts, Madonas novads nostiprināšanu zemesgrāmatā un nodošanu atsavināšanai, rīkojot izsoli**

ZIŅO: *Edgars Lācis*

**21. Par zemes lietošanas tiesību izbeigšanu un zemes ieskaitīšanu rezerves zemes fondā**

ZIŅO: *Ļena Čačka*

**22. Par nekustamā īpašuma Meirānu Kalpaka pamatskola, Indrānu pagasts, Madonas novads, nomas tiesību izsoli**

ZIŅO: *Agita Semjonova*

**23. Par Rezerves zemes fondā ieskaitītu zemes vienību ar kadastra apzīmējumu 7001 001 0941, Madonā, Madonas novadā**

ZIŅO: *Agita Semjonova*

**24. Par Rezerves zemes fondā ieskaitītu zemes vienību ar kadastra apzīmējumu 7068 001 0074, Liezēres pagastā, Madonas novadā**

ZIŅO: *Agita Semjonova*

**25. Par dzīvokļa nostiprināšanu zemesgrāmatā**

ZIŅO: *Agita Semjonova*

**26. Par zemes ierīcības projekta izstrādes nosacījumu apstiprināšanu nekustamā īpašuma “Buzula”, Praulienas pagastā, Madonas novadā, zemes vienības ar kadastra apzīmējumu 70860150060 sadalīšanai un nodošanu atsavināšanai, rīkojot izsoli**

ZIŅO: *Dace Haide Dzelzkalēja*

**27. Par dzīvojamai mājai Ozolu ielā 16, Madonā, Madonas novadā, funkcionāli nepieciešamā zemesgabala pārskatīšanas uzsākšanu**

ZIŅO: *Signe Lasmane*

**28. Par dzīvojamai mājai Kalna ielā 41, Madonā, Madonas novadā, funkcionāli nepieciešamā zemesgabala noteikšanu**

ZIŅO: *Signe Lasmane*

**29. Par dzīvojamai mājai Rūpniecības ielā 18D, Madonā, Madonas novadā, funkcionāli nepieciešamā zemesgabala noteikšanu**

ZIŅO: *Signe Lasmane*

**30. Par zemes vienības ar kadastra apzīmējumu 7070 002 0164, Ļaudonas pagastā, Madonas novadā pārņemšanu no valsts**

ZIŅO: *Signe Lasmane*

**31. Par bieži sastopamo derīgo izrakteņu smilts ieguves atļaujas izsniegšanu atradnei “Apšēni”, Kalsnavas pagastā, Madonas novadā**

ZIŅO: *Lelde Celmiņa*

**32. Informatīvais jautājums: Par 2025. gada budžetu**

ZIŅO: *Liene Ankrava*

**0. Par darba kārtību**

*ZIŅO: Aigars Šķēls*

 Sēdes vadītājs aicina balsot par darba kārtību.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domesUzņēmējdarbības, teritoriālo un vides jautājumu komiteja **NOLEMJ:**

Apstiprināt 2025.gada 22. janvāra Madonas novada pašvaldības Uzņēmējdarbības, teritoriālo un vides jautājumu komitejas sēdes darba kārtību.

**1. Par Madonas novada teritorijas plānojuma 1. redakcijas nodošanu publiskajai apspriešanai un institūciju atzinumu saņemšanai**

*ZIŅO: Ramona Vucāne, Vita Zuicāne*

*SAGATAVOTĀJS: Ramona Vucāne*

*DEBATĒS PIEDALĀS: Kaspars Udrass, Andris Dombrovskis*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domesUzņēmējdarbības, teritoriālo un vides jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada dome 2022. gada 20. septembrī pieņēma lēmumam Nr. 570 (protokols Nr. 20, 7. p.) „Par Madonas novada teritorijas plānojuma izstrādes uzsākšanu” ar grozījumiem, kas veikti ar Madonas novada pašvaldības domes 27.10.2022. lēmumu Nr. 720 (protokols Nr. 24, 33. p.) „Par grozījumiem 2022. gada 20. septembra lēmumā Nr. 570 (protokols Nr. 20, 7. p.) „Par Madonas novada teritorijas plānojuma izstrādes uzsākšanu””.

Uzsākot Madonas novada teritorijas plānojuma (turpmāk – Teritorijas plānojums) izstrādi ir izvērtēti četri spēkā esošie teritorijas plānojumi, saņemti nosacījumi no valsts institūcijām un kaimiņu pašvaldībām, apkopoti iedzīvotāju priekšlikumi un veikti citi pasākumi saskaņā ar Teritorijas attīstības plānošanas likumu un Ministru kabineta 2014. gada 14. oktobra noteikumiem Nr. 628 “Noteikumi par pašvaldību teritorijas attīstības plānošanas dokumentiem” (turpmāk – Noteikumi Nr. 628).

Ar Vides pārraudzības valsts biroja 2023. gada 18. augusta lēmumu Nr. 4-02/64/2023 “Par stratēģiskā ietekmes uz vidi novērtējuma procedūras piemērošanu” Teritorijas plānojumam tiek izstrādāts stratēģiskais ietekmes uz vidi novērtējums, kura ietvaros tiek sagatavots vides pārskata projekts, kas tiks atsevišķi nodots publiskajai apspriešanai.

Teritorijas plānojuma izstrādei un stratēģiskā ietekmes uz vidi novērtējuma veikšanai ir piesaistīts ārpakalpojuma sniedzējs SIA “METRUM” (02.03.2023. līgums Nr.2.4.5/23/73), kas 2024. gada 17. janvārī ir iesniedzis Teritorijas plānojuma pirmo redakciju (turpmāk – redakcija 1.0).

Teritorijas plānojuma redakcijas 1.0 sastāvā ietilpst paskaidrojuma raksts, teritorijas izmantošanas un apbūves noteikumi un grafiskā daļa. Ievērojot Noteikumu Nr. 628 prasības plānošanas dokumentu izstrādei, izmantojot Teritorijas attīstības plānošanas informācijas sistēmu (turpmāk – Sistēma), Teritorijas plānojuma un stratēģiskā ietekmes uz vidi novērtējuma materiāli ir publicēti Sistēmā, un, uzsākot publisko apspriešanu, būs pieejami valsts vienotajā ģeotelpiskās informācijas portālā (https://geolatvija.lv/geo/tapis#document\_25702#nozoom).

Pamatojoties uz Pašvaldību likuma 4. panta pirmās daļas 15. punktu, Teritorijas attīstības plānošanas likuma 12. panta pirmo daļu un 23. panta pirmo, otro un trešo daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 82. punktu, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Nodot publiskajai apspriešanai un institūciju atzinumu saņemšanai Madonas novada teritorijas plānojuma redakciju 1.0.

2. Noteikt, ka publiskās apspriešanas termiņš ir vismaz četras nedēļas.

3. Lēmumu piecu darbadienu laikā pēc tā stāšanās spēkā ievietot Teritorijas attīstības plānošanas informācijas sistēmā (TAPIS) un pašvaldības tīmekļa vietnē www.madona.lv.

4. Paziņojumu par teritorijas plānojuma redakcijas 1.0 publisko apspriešanu publicēt pašvaldības informatīvajā izdevumā ,”Madonas novada vēstnesis” un pašvaldības tīmekļa vietnē www.madona.lv.

*Vucāne 20228813*

**2. Par Madonas novada pašvaldības saistošo noteikumu Nr. \_\_\_ “Par reklāmas un citu informatīvo materiālu izvietošanu publiskās vietās un pašvaldības nodevu par reklāmas izvietošanu Madonas novadā” apstiprināšanu**

*ZIŅO: Helmuts Pujats*

*SAGATAVOTĀJS: Helmuts Pujats, Ilze Vogina*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domesUzņēmējdarbības, teritoriālo un vides jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldība (turpmāk – pašvaldība) 28.04.2022. pieņēma saistošos noteikumus Nr. 13 “Par reklāmu, reklāmas objektu, priekšvēlēšanu aģitācijas materiālu un citu informatīvo materiālu izvietošanu publiskās vietās vai vietās, kas vērstas pret publisku vietu, un pašvaldības nodevu par reklāmas vai reklāmas objektu izvietošanu Madonas novadā” (turpmāk – Saistošie noteikumi Nr. 13). Saistošie noteikumi Nr. 21 publicēti 04.08.2022. oficiālajā izdevumā “Latvijas Vēstnesis”.

Pašvaldība saņēma Vides aizsardzības un reģionālās attīstības ministrijas (turpmāk – ministrija) 14.02.2024. informatīvu vēstuli Nr. 1-13/1000, kurā norādīts, ka, ja pašvaldība plāno piemērot administratīvo atbildību par pārkāpumiem reklāmas jomā, tai ir jāizdod jauni saistošie noteikumi reklāmas jomā, ievērojot Pašvaldību likuma 45. panta otrās daļas 4. punktā un nozares normatīvajos aktos noteiktā pilnvarojuma apjomu.

Izvērtējot situāciju, ir plānots piemērot administratīvo atbildību par pārkāpumiem reklāmas jomā. Tāpēc pašvaldībai ir jāizdod jauni saistošie noteikumi reklāmas jomā.

Pašvaldību likuma 46. panta trešajā daļā noteikts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Laika posmā no 2024. gada 25.novembra līdz 12. decembrim sabiedrības viedokļa noskaidrošanai saistošo noteikumu grozījumu projekts tika ievietots pašvaldības mājaslapā. Neviens priekšlikums netika saņemts.

Pašvaldību likuma 47. panta otrajā daļā paredzēts, ka dome triju darbdienu laikā pēc parakstīšanas rakstiski nosūta atzinuma sniegšanai Viedās administrācijas un reģionālās attīstības ministrijai [..] saistošos noteikumus par pašvaldības nodevu likmēm [..] vai citā likumā noteiktus saistošos noteikumus un to paskaidrojuma rakstu – attiecīgajā likumā noteiktajai ministrijai. Ministrija mēneša laikā no saistošo noteikumu saņemšanas dienas izvērtē to tiesiskumu un nosūta pašvaldībai attiecīgu atzinumu.

Likuma “Par nodokļiem un nodevām” 12. panta ceturtā daļa nosaka, ka vietējo pašvaldību saistošie noteikumi par pašvaldību nodevām tiek nosūtīti Viedās administrācijas un reģionālās attīstības ministrijai.

Pašvaldību likuma 47. panta ceturtajā daļā paredzēts, ja Viedās administrācijas un reģionālās attīstības ministrijas atzinumā nav izteikti iebildumi pret saistošo noteikumu tiesiskumu, pašvaldība triju darbdienu laikā pēc atzinuma saņemšanas nosūta saistošos noteikumus un to paskaidrojuma rakstu izsludināšanai oficiālajā izdevumā “Latvijas Vēstnesis”. Šāda kārtība piemērojama arī gadījumā, kad pašvaldībai likumā noteiktajā termiņā atzinums nav nosūtīts.

Pamatojoties uz Pašvaldību likuma 10. panta pirmās daļas 1. punktu, 44. panta pirmo un otro daļu, 45. panta otrās daļas 4. punktu, 47. panta otro un ceturto daļu, ņemot vērā 17.12.2024. Finanšu komitejas atzinumu, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Izdot Madonas novada pašvaldības saistošos noteikumus Nr. \_\_\_ “Par reklāmas un citu informatīvo materiālu izvietošanu publiskās vietās un pašvaldības nodevu par reklāmas izvietošanu Madonas novadā””.

2. Uzdot Lietvedības nodaļai saistošos noteikumus un to paskaidrojuma rakstu triju darba dienu laikā pēc to parakstīšanas elektroniskā veidā nosūtīt atzinuma sniegšanai Viedās administrācijas un reģionālās attīstības ministrijai.

3. Ja Viedās administrācijas un reģionālās attīstības ministrijas atzinumā nav izteikti iebildumi par pieņemto saistošo noteikumu tiesiskumu vai pašvaldībai likumā noteiktajā termiņā atzinums nav nosūtīts, uzdot Lietvedības nodaļai triju darbdienu laikā pēc atzinuma saņemšanas saistošos noteikumus elektroniskā veidā nosūtīt izsludināšanai Latvijas Republikas oficiālajam izdevumam “Latvijas Vēstnesis” un pēc tam Madonas novada Centrālās administrācijas Attīstības nodaļai publicēšanai.

4. Kontroli par lēmuma izpildi uzdot veikt Madonas novada pašvaldības izpilddirektoram.

*Pujats 64807321*

**3. Par Madonas novada pašvaldības saistošo noteikumu Nr. \_\_\_ “Grozījumi Madonas novada pašvaldības 2024. gada 29.februāra saistošajos noteikumos Nr. 7 "Madonas novada pašvaldības nolikums”” projekta un to paskaidrojuma raksta publicēšanu sabiedrības viedokļa noskaidrošanai**

*ZIŅO: Evita Zāle*

*SAGATAVOTĀJS: Evita Zāle*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domesUzņēmējdarbības, teritoriālo un vides jautājumu komiteja **NOLEMJ:**

**Atbalstīt lēmuma projektu.**

Lēmuma projekts:

2024.gada 29.februārī ir izdoti Madonas novada pašvaldības saistošie noteikumi Nr.7 “Madonas novada pašvaldības nolikums”, kur cita starpā ir norādītas pašvaldības iestādes un Madonas novada Centrālās administrācijas struktūrvienības.

Madonas novada pašvaldības dome 26.09.2024. ir pieņēmusi lēmumu Nr.607 “Par Dzelzavas pagasta pirmsskolas izglītības iestādes “Rūķis” pievienošanu Dzelzavas pamatskolai, reorganizācijas procesu pabeidzot 2024.gada 31.decembrī, kā rezultātā ar 01.01.2025. Dzelzavas pagasta pirmsskolas izglītības iestāde “Rūķis” kā patstāvīga iestāde beidz pastāvēt un ir izslēdzama no Madonas novada pašvaldības iestāžu saraksta, kas noteikts Madonas novada pašvaldības nolikuma 25.punktā.

Madonas novada pašvaldības dome 27.12.2024. ir pieņēmusi lēmumu Nr.769 “Par grozījumiem Madonas novada pašvaldības iestādes “Madonas novada Centrālā administrācija” nolikumā, ar kuru ir izveidojusi Madonas novada Centrālās administrācijas struktūrvienību – Transporta un loģistikas nodaļu, kā rezultātā ir nepieciešams papildināt Madonas novada pašvaldības nolikuma 24.punktā noteiktās Madonas novada Centrālās administrācijas nodaļas ar Transporta un loģistikas nodaļu.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Madonas novada pašvaldības 2024. gada 29.februāra saistošo noteikumu Nr. 7 “Madonas novada pašvaldības nolikums” 78. punktā paredzēts, ka saistošo noteikumu projekts un tam pievienotais paskaidrojuma raksts tiek izskatīts Domes komitejā pēc piekritības. Domes komiteja pieņem atzinumu par saistošo noteikumu projekta publicēšanu pašvaldības oficiālajā tīmekļvietnē sabiedrības viedokļa noskaidrošanai.

Pamatojoties uz Pašvaldību likuma 46. panta trešo daļu, Madonas novada pašvaldības 2024. gada 29.februāra saistošo noteikumu Nr.7 “Madonas novada pašvaldības nolikums” 78.punktu,

atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

Uzdot Madonas novada Centrālās administrācijas Juridiskajai un personāla nodaļai organizēt pašvaldības saistošo noteikumu “Grozījumi Madonas novada pašvaldības 2024. gada 29.februāra saistošajos noteikumos Nr. 7 "Madonas novada pašvaldības nolikums”” projekta un to paskaidrojuma raksta publicēšanu pašvaldības oficiālajā tīmekļvietnē sabiedrības viedokļa noskaidrošanai.

*Zāle 26486811*

**4. Par sabiedriskā pakalpojuma līguma slēgšanu ar SIA “Bērzaunes komunālais uzņēmums”**

*ZIŅO: Uģis Fjodorovs*

*SAGATAVOTĀJS: Sarmīte Melle*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domesUzņēmējdarbības, teritoriālo un vides jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldība ir izveidojusi kapitālsabiedrību SIA “Bērzaunes komunālais uzņēmums”, kurai laika gaitā tika pievienots “Mārcienas komunālais uzņēmums SIA” un sabiedrība ar ierobežotu atbildību “Kalsnavas komunālais uzņēmums”. SIA “Bērzaunes komunālais uzņēmums” nodibināts ar mērķi organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus.

SIA “Bērzaunes komunālais uzņēmums” nodrošina Pašvaldību likuma 4.panta pirmās daļas 1. punktā noteikto pašvaldības autonomo funkciju - organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds, Bērzaunes pagasta Bērzaunes un Sauleskalna ciemā un Iedzēnos, Mārcienas pagasta Mārcienas ciemā, Kalsnavas pagasta Aiviekstes, Jaunkalsnavas un Jāņukalna ciemā, Vestienas pagasta Vestienas ciemā.

Ņemot vērā SIA “Bērzaunes komunālais uzņēmums” statūtus, tās komercdarbības veidi ir arī ūdens ieguve, attīrīšana un apgāde un notekūdeņu savākšana un attīrīšana.

SIA “Bērzaunes komunālais uzņēmums” darbība ir atbilstoša Valsts pārvaldes iekārtas likuma 88. panta pirmās daļas 1. un 2.punktā noteiktajam, proti publiska persona var veikt komercdarbību, ja īstenojas viens no šādiem nosacījumiem: tiek novērsta tirgus nepilnība — situācija, kad tirgus nav spējīgs nodrošināt sabiedrības interešu īstenošanu attiecīgajā jomā; publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai. SIA “Bērzaunes komunālais uzņēmums” ir pieredze, reputācija, resursi un personāla kvalifikācija, lai varētu nodrošināt atbilstošas kvalitātes sabiedriskos ūdenssaimniecības pakalpojumus.

Ūdenssaimniecības pakalpojumu likuma 1.panta pirmās daļas 9.punktā noteikts, ka sabiedriskie ūdenssaimniecības pakalpojumi ir pakalpojumi ūdens ieguvē, uzkrāšanā un sagatavošanā lietošanai līdz padevei centralizētajā ūdensvada tīklā, pakalpojumi ūdens piegādē no padeves vietas centralizētajā ūdensvada tīklā līdz piederības robežai, kā arī notekūdeņu savākšanā centralizētajās kanalizācijas sistēmās no piederības robežas un novadīšanā līdz notekūdeņu attīrīšanas iekārtām, notekūdeņu attīrīšanā un novadīšanā vidē, tai skaitā virszemes ūdensobjektos, izņemot notekūdeņu savākšanu lietus kanalizācijas sistēmās.

Ūdenssaimniecības pakalpojumu likuma 6.panta pirmā daļa nosaka, ka vietējā pašvaldība organizē ūdenssaimniecības pakalpojumu sniegšanu savā administratīvajā teritorijā. Vietējās pašvaldības dome nosaka pašvaldības iestādi, kas pašvaldības administratīvajā teritorijā sniedz sabiedriskos ūdenssaimniecības pakalpojumus un citus noteikta veida ūdenssaimniecības pakalpojumus, vai pilnvaro komersantu sniegt sabiedriskos ūdenssaimniecības pakalpojumus, noslēdzot ar to līgumu par sabiedrisko ūdenssaimniecības pakalpojumu sniegšanu visā pašvaldības administratīvajā teritorijā vai tās daļā.

Ņemot vērā iepriekš minēto un to, ka objektīvi ir izveidojusies situācija, ka Bērzaunes, Mārcienas, Kalsnavas, un Vestienas pagastā ūdenssaimniecības pakalpojumus nodrošina SIA “Bērzaunes komunālais uzņēmums”, ir nepieciešams noslēgt ar SIA “Bērzaunes komunālais uzņēmums” līgumu par ūdenssaimniecības pakalpojumu sniegšanu.

Līgumā par pakalpojumu sniegšanu tiks iekļauti nosacījumi, kādus pakalpojumu sniedzējam paredz Eiropas Komisijas 2011.gada 20.decembra lēmums par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

Noklausījusies sniegto informāciju, pamatojoties uz Pašvaldību likuma 4.panta pirmās daļas 1.punktu, 10. panta pirmās daļas 21.punktu, Ūdenssaimniecības pakalpojumu likuma 6.panta pirmo daļu, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Pilnvarot SIA “Bērzaunes komunālie pakalpojumi” , reģistrācijas Nr. 48703002782, sniegt sabiedriskos ūdenssaimniecības pakalpojumus Madonas novada Bērzaunes pagasta Bērzaunes ciemā, Sauleskalna ciemā un Iedzēnos, Mārcienas pagasta Mārcienas ciemā, Kalsnavas pagasta Aiviekstes, Jaunkalsnavas, Jāņukalna ciemā, Vestienas pagasta Vestienas ciemā, noslēdzot līgumu par sabiedrisko ūdenssaimniecības pakalpojumu sniegšanu iedzīvotājiem saskaņā ar pielikumu.

2. Piešķirt īpašas tiesības SIA “Bērzaunes komunālais uzņēmums”, reģistrācijas Nr. 48703002782, sniegt sabiedrisko ūdenssaimniecības pakalpojumu iedzīvotājiem Madonas novada daļā: Bērzaunes pagastā, Mārcienas pagastā, Kalsnavas pagastā, Vestienas pagastā.

3. Uzdot SIA “Bērzaunes komunālais uzņēmums” reģistrācijas Nr. 48703002782, uzturēt un atjaunot tehnisko aprīkojumu, lai nodrošinātu minēto pakalpojumu izpildi saskaņā konkrētajam pakalpojumam izvirzītajām prasībām.

4. Noteikt līguma darbības laiku – 10 (desmit) gadi no līguma noslēgšanas dienas.

5. Noteikt SIA “Bērzaunes komunālais uzņēmums” reģistrācijas Nr. 48703002782, iespēju saņemt atlīdzības (kompensācijas) maksājumus un nosacījumus atlīdzības (kompensācijas) aprēķināšanai, kontrolei un pārskatīšanai (regulāras kompensācijas atbilstības pārbaudes vismaz ik pēc trim gadiem pilnvarojuma akta darbības periodā, kā arī tā beigās).

6. Līgumā par pakalpojumu sniegšanu iekļaut nosacījumus, kādus pakalpojumu sniedzējam paredz Eiropas Komisijas 2011.gada 20.decembra lēmums par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

*Melle 27307570*

**5. Par papildu mērķdotāciju sadalījumu 2025. gadā, par līdz 2024. gada 1. oktobrim īpašumā pārņemtajiem valsts vietējo autoceļu posma kilometriem Madonas novada pašvaldības pagastu pārvaldēm, apvienību pārvaldēm**

*ZIŅO: Dāvis Lasmanis*

*SAGATAVOTĀJS: Dāvis Lasmanis*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Saskaņā ar VSIA „Latvijas Valsts ceļi” sniegto informāciju 2025. gadā Madonas novada pašvaldībai plānotā papildu mērķdotācija par līdz 2024. gada 1. oktobrim īpašumā pārņemtajiem valsts vietējo autoceļu posma kilometriem ir 38610,00 EUR.

Saskaņā ar Madonas novada pašvaldības domes \_\_.01.2025. lēmumu Nr.\_\_\_ (protokols Nr.\_\_, \_\_.p.) 2025. gadā no Valsts pamatbudžeta valsts autoceļu fonda Madonas novada pašvaldības līdz 2024. gada 1. oktobrim īpašumā pārņemtajiem valsts vietējo autoceļu posma kilometriem uzturēšanai paredzēto naudas līdzekļu sadalījums Madonas novada pašvaldības pagastu pārvaldēm, apvienību pārvaldēm 2025. gadā tiek aprēķināts saskaņā ar 30.12.2021. „Madonas novada pašvaldības ceļu fonda pārvaldīšanas kārtība” 3. daļu.

Noklausījusies sniegto informāciju, pamatojoties uz 30.12.2021. „Madonas novada pašvaldības ceļu fonda pārvaldīšanas kārtība” 3. daļu, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Apstiprināt saskaņā ar 30.12.2021. „Madonas novada pašvaldības ceļu fonda pārvaldīšanas kārtība” 3. daļu Madonas novada pašvaldības līdz 2024. gada 1. oktobrim īpašumā pārņemtajiem valsts vietējo autoceļu posma kilometriem uzturēšanai paredzēto naudas līdzekļu sadalījumu Madonas novada pašvaldības pagastu pārvaldēm, apvienību pārvaldēm 2025. gadā.

*Lasmanis 28610006*

**6. Par Madonas novada pašvaldības ceļu un ielu tīkla finansēšanai ņemto kredītu pamatsummas atmaksāšanu no mērķdotācijas pašvaldības autoceļiem un ielām\_2025**

*ZIŅO: Dāvis Lasmanis*

*SAGATAVOTĀJS: Dāvis Lasmanis*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Starp Madonas novada pašvaldību un Valsts kasi ir noslēgti aizņēmumu līgumi Madonas novada pašvaldības ceļu un ielu tīkla būvniecības projektu finansēšanai, tajā skaitā arī 10.05.2018. līgums Nr.A2/1/18/220 Investīciju projektu īstenošanai (saistību pārjaunojums), kas pārjauno Madonas novada pašvaldības ceļu un ielu tīkla finansēšanai līdz 2014. gadam (ieskaitot) noslēgtos aizņēmumu līgumus (Pielikums Nr.1).

Saskaņā ar 11.03.2008. Ministru kabineta noteikumiem Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” 5. daļas 23. punkta 2. apakšpunktu un 30.12.2021. “Madonas novada pašvaldības ceļu fonda pārvaldīšanas kārtība” 4. daļu pašvaldība drīkst izlietot Valsts pamatbudžeta valsts autoceļu fonda programmas „Mērķdotācijas pašvaldību autoceļiem (ielām)” apakšprogrammai piešķirtos līdzekļus pašvaldību ceļu un ielu tīkla finansēšanai ņemto kredītu pamatsummas atmaksāšanai.

2025. gadā no Valsts pamatbudžeta valsts autoceļu fonda programmas „Mērķdotācijas pašvaldību autoceļiem (ielām)” apakšprogrammas piešķirtajiem līdzekļiem 206 609 EUR apmērā plānots atmaksāt Madonas novada pašvaldības ceļu un ielu tīkla būvniecības projektu finansēšanai ņemto kredītu pamatsummas.

Noklausījusies sniegto informāciju, pamatojoties uz 11.03.2008. Ministru kabineta noteikumiem Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 5. daļas 23. punkta 2. apakšpunktu un 30.12.2021. “Madonas novada pašvaldības ceļu fonda pārvaldīšanas kārtība” 4. daļu, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. 2024.gadā atmaksāt Madonas novada pašvaldības ceļu un ielu tīkla finansēšanai ņemto kredītu pamatsummas būvniecības projektiem no Valsts pamatbudžeta valsts autoceļu fonda programmas “Mērķdotācijas pašvaldību autoceļiem (ielām)” apakšprogrammas piešķirtajiem līdzekļiem 206 609 EUR apmērā.

*Lasmanis 28610006*

**7. Par Madonas novada pašvaldības autoceļu un ielu uzturēšanai paredzēto naudas līdzekļu sadalījumu Madonas novada pašvaldības pagastu pārvaldēm, apvienību pārvaldēm un Madonas pilsētai 2025**

*ZIŅO: Dāvis Lasmanis*

*SAGATAVOTĀJS: Dāvis Lasmanis*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Saskaņā ar VSIA „Latvijas Valsts ceļi” sniegto informāciju 2025. gadā Madonas novada pašvaldībai plānotā mērķdotācija autoceļiem (ielām) ir 1 570021,00 EUR apmērā.

Saskaņā ar Madonas novada pašvaldības domes \_\_.01.2025. lēmumu Nr.\_\_\_ (protokols Nr.\_\_, \_\_.p.) 2025. gadā no Valsts pamatbudžeta valsts autoceļu fonda programmas „Mērķdotācijas pašvaldību autoceļiem (ielām)” apakšprogrammas piešķirtajiem līdzekļiem 206609,00 EUR apmērā tiek atmaksātas Madonas novada pašvaldības ceļu un ielu tīkla būvniecības projektu finansēšanai ņemto kredītu pamatsummas. Lai saglabātu autoceļu un ielu uzturēšanai paredzēto finansējumu pašvaldībai piešķirtās mērķdotācijas autoceļiem (ielām) apjomā, šī summa tiek kompensēta no pašvaldības pamatbudžeta.

Madonas novada pašvaldības autoceļu un ielu uzturēšanai paredzēto naudas līdzekļu sadalījums Madonas novada pašvaldības pagastu pārvaldēm, apvienību pārvaldēm un Madonas pilsētai 2024. gadā tiek aprēķināts saskaņā ar 30.12.2021. „Madonas novada pašvaldības ceļu fonda pārvaldīšanas kārtība” 3. daļu.

Noklausījusies sniegto informāciju, pamatojoties uz 30.12.2021. „Madonas novada pašvaldības ceļu fonda pārvaldīšanas kārtība” 3. daļu, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Apstiprināt saskaņā ar 30.12.2021. „Madonas novada pašvaldības ceļu fonda pārvaldīšanas kārtība” 3. daļu Madonas novada pašvaldības autoceļu un ielu uzturēšanai paredzēto naudas līdzekļu sadalījumu Madonas novada pašvaldības pagastu pārvaldēm, apvienību pārvaldēm un Madonas pilsētai 2025. gadā.

*Lasmanis 28610006*

**8. Par Madonas novada pašvaldības investīciju projekta “Valdemāra bulvāra (posmā no Raiņa līdz Valmieras ielai) un Ausekļa ielas (posmā no Valdemāra bulvāra līdz Kalna ielai) Madonā pārbūve” īstenošanu un aizņēmuma ņemšanu**

*ZIŅO: Klinta Galeja*

*SAGATAVOTĀJS: Inese Solozemniece*

*DEBATĒS PIEDALĀS: Andris Sakne, Andris Dombrovskis, Aigars Šķēls, Guntis Ķeveris*

 Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aigars Šķēls, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldības iepirkumu komisijā veikts iepirkums id.nr.MNP2024/14 “Ielu pārbūve Madonas novadā”, tās rezultātā piešķirtas iepirkuma līguma slēgšanas tiesības iepirkuma 1. daļā “Valdemāra bulvāra (posmā no Raiņa līdz Valmieras ielai) un Ausekļa ielas (posmā no Valdemāra bulvāra līdz Kalna ielai) Madonā pārbūve” par kopējo līgumcenu ar Pievienotās vērtības nodokli 205233,12 EUR (divi simti pieci tūkstoši divi simti trīsdesmit trīs euro, 12 centi). Plānotās būvuzraudzības un autoruzraudzības izmaksas līdz 10000,00 EUR.

Lai īstenotu investīciju projektu ”Valdemāra bulvāra (posmā no Raiņa līdz Valmieras ielai) un Ausekļa ielas (posmā no Valdemāra bulvāra līdz Kalna ielai) Madonā pārbūve” nepieciešams finansējums 215233,12 EUR (divi simti piecpadsmit tūkstoši divi simti trīsdesmit trīs euro, 12 centi), t.sk. pašvaldības finansējums 32284,97 EUR (trīsdesmit divi tūkstoši divi simti astoņdesmit četri euro, 97 centi), aizņēmums valsts kasē 182948,15 EUR (viens simts astoņdesmit divi tūkstoši deviņi simti četrdesmit astoņi euro, 15 centi). Aizņēmums projekta īstenošanai tiks ņemts pamatojoties uz 2024.gada 17.decembra noteikumiem Nr.879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”.

Investīciju projekts “Valdemāra bulvāra (posmā no Raiņa līdz Valmieras ielai) un Ausekļa ielas (posmā no Valdemāra bulvāra līdz Kalna ielai) Madonā pārbūve” atbilst Madonas novada ilgtspējīgas attīstības stratēģijas 2022.-2047. gadam un Madonas novada attīstības programmas 2022. - 2028. gadam (apstiprināta 2022. gada 31. maijā lēmums Nr. 357 (protokols Nr. 13, 34.p) un nodrošina lietderīgu investīciju īstenošanu pašvaldības autonomās funkciju izpildei atbilstoši likumam “Par pašvaldībām” 4. panta 3.punktam.

Noklausījusies sniegto informāciju, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Apstiprināt investīciju projekta “Valdemāra bulvāra (posmā no Raiņa līdz Valmieras ielai) un Ausekļa ielas (posmā no Valdemāra bulvāra līdz Kalna ielai) Madonā pārbūve” īstenošanu par kopējo summu 215233,12 EUR (divi simti piecpadsmit tūkstoši divi simti trīsdesmit trīs euro, 12 centi).

2. Piešķirt Madonas novada pašvaldības līdzfinansējumu 32284,97 EUR (trīsdesmit divi tūkstoši divi simti astoņdesmit četri euro, 97 centi) investīciju projekta “Valdemāra bulvāra (posmā no Raiņa līdz Valmieras ielai) un Ausekļa ielas (posmā no Valdemāra bulvāra līdz Kalna ielai) Madonā pārbūve” īstenošanai.

3. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu 182948,15 EUR (viens simts astoņdesmit divi tūkstoši deviņi simti četrdesmit astoņi euro, 15 centi) apmērā investīciju projekta “Valdemāra bulvāra (posmā no Raiņa līdz Valmieras ielai) un Ausekļa ielas (posmā no Valdemāra bulvāra līdz Kalna ielai) Madonā pārbūve” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2025. gadā. Aizņēmuma atmaksu garantēt ar pašvaldības budžetu.

*Solozemniece 28306100*

**9. Par Madonas novada pašvaldības investīciju projekta “Kalna un Lauku ielu, Dzelzavā, Madonas novadā, pārbūve” īstenošanu un aizņēmuma ņemšanu**

*ZIŅO: Klinta Galeja*

*SAGATAVOTĀJS: Klinta Galeja*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldības iepirkumu komisijā veikts iepirkums id.nr.MNP2024/6 “Kalna un Lauku ielu, Dzelzavā, Madonas novadā, pārbūve”, tās rezultātā piešķirtas iepirkuma līguma slēgšanas tiesības par kopējo līgumcenu 209148,84 EUR (divi simti deviņi tūkstoši viens simts četrdesmit astoņi euro, 84 centi) ar pievienotās vērtības nodokli. Plānotās būvuzraudzības un autoruzraudzības izmaksas līdz 5000,00 EUR.

Lai īstenotu investīciju projektu ”Kalna un Lauku ielu, Dzelzavā, Madonas novadā, pārbūve” nepieciešams finansējums 214148,84 EUR (divi simti četrpadsmit tūkstoši viens simts četrdesmit astoņi euro, 84 centi), t.sk. pašvaldības finansējums 32122,33 EUR (trīsdesmit divi tūkstoši viens simts divdesmit divi euro, 33 centi), aizņēmums valsts kasē 182026,51 EUR (viens simts astoņdesmit divi tūkstoši divdesmit seši euro, 51 cents). Aizņēmums projekta īstenošanai tiks ņemts pamatojoties uz 2024.gada 17.decembra noteikumiem Nr.879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”.

Investīciju projekts “Kalna un Lauku ielu, Dzelzavā, Madonas novadā, pārbūve” atbilst Madonas novada ilgtspējīgas attīstības stratēģijas 2022.-2047. gadam un Madonas novada attīstības programmas 2022. - 2028. gadam (apstiprināta 2022. gada 31. maijā lēmums Nr. 357 (protokols Nr. 13, 34.p) un nodrošina lietderīgu investīciju īstenošanu pašvaldības autonomās funkciju izpildei atbilstoši likumam “Par pašvaldībām” 4. panta 3.punktam.

Noklausījusies sniegto informāciju, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Apstiprināt investīciju projekta “Kalna un Lauku ielu, Dzelzavā, Madonas novadā, pārbūve” īstenošanu par kopējo summu 214148,84 EUR (divi simti četrpadsmit tūkstoši viens simts četrdesmit astoņi euro, 84 centi).

2. Piešķirt Madonas novada pašvaldības līdzfinansējumu 32122,33 EUR (trīsdesmit divi tūkstoši viens simts divdesmit divi euro, 84 centi) investīciju projekta “Kalna un Lauku ielu, Dzelzavā, Madonas novadā, pārbūve” īstenošanai.

3. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu 182026,51 EUR (viens simts astoņdesmit divi tūkstoši divdesmit seši euro, 51 cents) apmērā investīciju projekta “Kalna un Lauku ielu, Dzelzavā, Madonas novadā, pārbūve” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2025. gadā. Aizņēmuma atmaksu garantēt ar pašvaldības budžetu.

*Galeja 29360277*

**10. Par Madonas novada pašvaldības investīciju projekta “Dienesta viesnīcas ēkas pārbūve Tirgus iela 3, Madona, Madonas novads” īstenošanu un aizņēmuma ņemšanu**

*ZIŅO: Klinta Galeja*

*SAGATAVOTĀJS: Klinta Galeja*

*DEBATĒS PIEDALĀS: Andris Dombrovskis, Guntis Ķeveris*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldības iepirkumu komisijā veikts iepirkums id.nr.MNP2024/19 “Dienesta viesnīcas ēkas pārbūve Tirgus iela 3, Madona, Madonas novads”, tās rezultātā piešķirtas iepirkuma līguma slēgšanas tiesības par kopējo līgumcenu 311878,67 EUR (trīs simti vienpadsmit tūkstoši astoņi simti septiņdesmit astoņi euro, 67 centi) ar pievienotās vērtības nodokli. Plānotās būvuzraudzības un autoruzraudzības izmaksas līdz 10000,00 EUR.

Lai īstenotu investīciju projektu ”Dienesta viesnīcas ēkas pārbūve Tirgus iela 3, Madona, Madonas novads” nepieciešams finansējums 321878,67 EUR (trīs simti divdesmit viens tūkstotis astoņi simti septiņdesmit astoņi euro, 67 centi), t.sk. pašvaldības finansējums 48281,80 EUR (četrdesmit astoņi tūkstoši divi simti astoņdesmit viens euro, 80 centi), aizņēmums valsts kasē 273596,87 EUR (divi simti septiņdesmit trīs tūkstoši pieci simti deviņdesmit seši euro, 87 centi). Aizņēmums projekta īstenošanai tiks ņemts pamatojoties uz 2024.gada 17.decembra noteikumiem Nr.879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”.

Investīciju projekts “Dienesta viesnīcas ēkas pārbūve Tirgus iela 3, Madona, Madonas novads” atbilst Madonas novada ilgtspējīgas attīstības stratēģijas 2022.-2047. gadam un Madonas novada attīstības programmas 2022. - 2028. gadam (apstiprināta 2022. gada 31. maijā lēmums Nr. 357 (protokols Nr. 13, 34.p) un nodrošina lietderīgu investīciju īstenošanu pašvaldības autonomās funkciju izpildei atbilstoši likumam “Par pašvaldībām” 4. panta 4.punktam.

Noklausījusies sniegto informāciju, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Apstiprināt investīciju projekta “Dienesta viesnīcas ēkas pārbūve Tirgus iela 3, Madona, Madonas novads” īstenošanu par kopējo summu 321878,67 EUR (trīs simti divdesmit viens tūkstotis astoņi simti septiņdesmit astoņi euro, 67 centi).

2. Piešķirt Madonas novada pašvaldības līdzfinansējumu 48281,80 EUR (četrdesmit astoņi tūkstoši divi simti astoņdesmit viens euro, 80 centi) investīciju projekta “Dienesta viesnīcas ēkas pārbūve Tirgus iela 3, Madona, Madonas novads” īstenošanai.

3. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu 273596,87 EUR (divi simti septiņdesmit trīs tūkstoši pieci simti deviņdesmit seši euro, 87 centi) apmērā investīciju projekta “Dienesta viesnīcas ēkas pārbūve Tirgus iela 3, Madona, Madonas novads” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2025. gadā. Aizņēmuma atmaksu garantēt ar pašvaldības budžetu.

*Galeja 29360277*

**11. Par Madonas novada Attīstības programmas 2022. - 2028. gadam investīciju plāna aktualizāciju**

*ZIŅO: Klinta Galeja*

*SAGATAVOTĀJS: Inese Solozemniece*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Pamatojoties uz Madonas novada ilgtspējīgas attīstības stratēģiju 2022.-2047. gadam un Madonas novada attīstības programmu 2022. - 2028. gadam, likuma “Par pašvaldībām” 14.panta otrās daļas 1.punktu, kas nosaka, ka pašvaldības pienākums ir izstrādāt pašvaldības teritorijas attīstības programmu un teritorijas plānojumu, nodrošināt teritorijas attīstības programmas realizāciju un teritorijas plānojuma administratīvo pārraudzību, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.punktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 72.punktu, kas nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Lai veicinātu Madonas novada ilgtspējīgu attīstību, plānojot budžeta līdzekļu lietderīgu izlietojumu nepieciešams aktualizēt Madonas novada attīstības programmas investīciju plānu (2022.- 2028.gadam).

Noklausījusies sniegto informāciju, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Aktualizēt Madonas novada attīstības programmas 2022. - 2028.gadam investīciju plānu (2022.-2028. gadam). (Pielikums Nr.1)

2. Paziņojumu par Madonas novada attīstības programmas 2022. - 2028. gadam Investīciju plāna aktualizāciju publicēt pašvaldības mājas lapā www.madona.lv.

3. Madonas novada attīstības programmas 2022. - 2028.gadam Investīciju plānu ievietot Teritorijas attīstības plānošanas informācijas sistēmā (TAPIS).

4. Iesniegt aktualizētās Madonas novada attīstības programmas 2022. - 2028.gadam Investīciju plānu Vidzemes plānošanas reģionā.

*Solozemniece 62302391*

**12. Par nekustamā īpašuma Skolas iela 14, Ošupes pagasts, Madonas novads atsavināšanu, rīkojot izsoli**

*ZIŅO: Aleksandrs Šrubs*

*SAGATAVOTĀJS: Ļena Čačka*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldības bilancē ir reģistrēts nekustamais īpašums Skolas iela 14, Ošupes pagasts, Madonas novads, ar kadastra Nr. 7082 013 0122- 0,9205 ha platībā.

Saskaņā ar Ošupes pagasta zemesgrāmatas nodalījumu Nr.100000920717 nekustamais īpašums ar kadastra Nr.7082 013 0122 sastāv no zemes vienības ar kadastra apzīmējumu 7082 013 0348 0,9205 ha platībā.

Nekustamajam īpašumam Skolas iela 14, Ošupes pagasts, Madonas novads noteikts galvenais lietošanas mērķis-lauksaimniecība (NĪLM kods 0101).

Pašvaldībai nav nepieciešams saglabāt īpašumu pašvaldības funkciju veikšanai.

Ir veikta nekustamā īpašuma novērtēšana.

Atbilstoši sertificēta vērtētāja SIA „Liniko” (Latvijas Īpašumu Vērtētāju asociācijas profesionālās kvalifikācijas sertifikāts Nr.131) 2024.gada 4.decembra novērtējumam, nekustamā īpašuma tirgus vērtība noteikta – EUR 4 000,00 (četri tūkstoši eiro, 00 centi).

Saskaņā ar “Pašvaldību likuma” 10.panta (1)daļu Dome ir tiesīga izlemt ikvienu pašvaldības kompetences jautājumu; saskaņā ar „Publiskas personas mantas atsavināšanas likuma” 47.pantu „publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.

Pamatojoties uz Publiskas personas mantas atsavināšanas likuma 47.pantu, uz “Pašvaldību likuma” 10.panta pirmās daļas 16.punktu, Publiskas personas mantas atsavināšanas likuma 4.panta pirmo daļu, 8.panta otro daļu, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Atsavināt nekustamo īpašumu Skolas iela 14, Ošupes pagasts, Madonas novads, ar kadastra numuru 7082 013 0122 0,9205 ha platībā, pārdodot to mutiskā izsolē ar augšupejošu soli.

2. Noteikt nekustamā īpašuma Skolas iela 14, Ošupes pagasts, Madonas novads nosacīto cenu - izsoles sākumcenu EUR 4 000,00 (četri tūkstoši eiro, 00 centi).

3. Apstiprināt nekustamā īpašuma Skolas iela 14, Ošupes pagasts, Madonas novads, izsoles noteikumus (izsoles noteikumi pielikumā).

4. Uzdot Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.

5. Kontroli par lēmuma izpildi uzdot pašvaldības izpilddirektoram U.Fjodorovam.

*Čačka 28080793*

**13. Par nekustamā īpašuma Parka iela 7-14, Lubāna, Madonas novads, atkārtotu izsoli**

*ZIŅO: Tālis Salenieks*

*SAGATAVOTĀJS: Ļena Čačka*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Ar 29.02.2024. Madonas pašvaldības domes lēmumu Nr. 121 (protokols Nr. 4,62.p.) nolemts atsavināt dzīvokļa īpašumu Parka iela 7-14, Lubāna, Madonas novads, rīkojot izsoli ar augšupejošu soli. Uzdots Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.

Izsolē piedāvātā objekta izsoles sākumcena tika noteikta EUR 10 200,00 (desmit tūkstoši divi simti eiro, 00 centi).

Divas Pašvaldības īpašuma iznomāšanas un atsavināšanas izsoļu komisijas organizētās izsoles pašvaldībai piederošajam nekustamajam īpašumam Parka iela 7-14, Lubāna, Madonas novads, kadastra Nr. 7013 900 0302, beigušās bez rezultāta. Noteikumos noteiktajā laikā izsolēm netika pieteicies neviens pretendents, līdz ar to otrā izsoles beidzās bez rezultāta.

Pēdējās izsoles piedāvātā objekta nosacītā sākotnējā cena bija EUR 6120,00 EUR (seši tūkstoši viens simts divdesmit euro, 00 centi)

“Publiskas personas mantas atsavināšanas likuma” 32.panta trešās daļas 2. punkts noteic, ka nesekmīgās izsoles institūcija, kas organizē nekustamā īpašuma atsavināšanu (9.pants), var ierosināt šajā likumā paredzēto atsavināšanas veidu.

 Pamatojoties uz likuma “Pašvaldību likums” 10.panta pirmās daļas 16.punktu, “Publiskas personas mantas atsavināšanas likuma” 3.panta otrās daļas 1.punktu, 5.panta pirmo daļu, 6.panta trešo daļu, 8. panta otro, trešo daļu, 10.panta pirmo daļu, 32. panta otrās daļas 1.punktu, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Organizēt nekustamā īpašuma Parka iela 7-14, Lubāna, Madonas novads, ar kadastra numuru 7013 900 0302, atkārtotu izsoli ar augšupejošu soli, rīkojot elektronisku izsoli.

2. Noteikt nekustamā īpašuma Parka iela 7-14, Lubāna, Madonas novads, nosacīto cenu - izsoles sākumcenu EUR 6 120,00 (seši tūkstoši viens simts divdesmit eiro, 00 centi).

3. Apstiprināt nekustamā īpašuma Parka iela 7-14, Lubāna, Madonas novads, elektroniskās izsoles noteikumus.

4. Uzdot pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.

5. Kontroli par lēmuma izpildi uzdot pašvaldības izpilddirektoram U.Fjodorovam.

*Semjonova 27333721*

**14. Par nekustamā īpašuma Strauta iela 4, Jāņukalns, Kalsnavas pagasts, Madonas novads, nodošanu atsavināšanai**

*ZIŅO: Artūrs Portnovs*

*SAGATAVOTĀJS: Agita Semjonova*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Kalsnavas pagasta pārvalde rosina nodot atsavināšanai mājīpašumu ar zemi adresē Strauta iela 4, Jāņukalns, Kalsnavas pagasts, Madonas novads. Nekustamais īpašums Strauta iela 4, Jāņukalns, Kalsnavas pagasts, Madonas ir nelabiekārtota viendzīvokļa dzīvojamā māja ar kopējo platību 107,10 m2, nav izīrēta, tai nepieciešams liels remonts, lai to varētu izmantot pašvaldības funkciju nodrošināšanai. Kalsnavas pagasta pārvaldei nav pieejami finanšu līdzekļi īpašuma sakārtošanai. Īpašums (viendzīvokļa dzīvojamā māja) nav izmantojams pašvaldības funkciju nodrošināšanai – palīdzības sniegšanai dzīvokļu jautājumu risināšanā.

Nekustamais īpašums Strauta iela 4, Jāņukalns, Kalsnavas pagasts, Madonas novads, (kadastra Nr. 7062 005 0136) ir Madonas novada pašvaldībai piederošs nekustamais īpašums, reģistrēts Vidzemes rajona tiesas Kalsnavas pagasta zemesgrāmatas nodalījumā Nr. 494, kas sastāv no zemes gabala ar kadastra apzīmējumu 7062 005 0136 2338 kv.m. platībā un uz zemes gabala atrodoša viendzīvokļa dzīvojamā ēka ar apbūvēto laukumu 78.8 kv.m. un divas palīgceltnes.

Ar 09.01.2025. Madonas pašvaldības Dzīvokļu komisijas lēmumu Nr. 3 nolemts piekrist pašvaldībai piederošā nekustamā īpašuma adresē Strauta iela 4, Jāņukalns, Kalsnavas pag., Madonas nov., atsavināšanai publiskā izsolē.

Publiskas personas mantas atsavināšanas likuma 4.panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Saskaņā ar likuma “Pašvaldību likums” 10.panta pirmās daļas 16.punktu Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Lai izskatītu jautājumu par pašvaldības dzīvokļu īpašuma atsavināšanu, ir nepieciešama nekustamā īpašuma novērtēšana.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Nodot atsavināšanai nekustamo īpašumu Strauta iela 4, Jāņukalns, Kalsnavas pagasts, Madonas novads.

2. Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu pie sertificēta vērtētāja.

3. Pēc īpašuma novērtēšanas virzīt jautājumu par dzīvokļa īpašuma atsavināšanu, rīkojot izsoli.

*Semjonova 27333721*

**15. Par jauna nekustamā īpašuma izveidošanu Kalsnavas pagastā, nostiprināšanu zemesgrāmatā un nodošanu atsavināšanai, rīkojot izsoli ar pretendentu atlasi**

*ZIŅO: Artūrs Portnovs*

*SAGATAVOTĀJS: Ļena Čačka*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemts juridiskas personas iesniegums (reģistrēts Madonas novada pašvaldībā ar reģ.Nr.2.1.3.6/24/4635) par pašvaldībai piekritīgās zemes vienības ar kadastra apzīmējumu 7062 011 0498, kopējā platība 0,31 ha, atsavināšanu.

Zemes vienība ar kadastra apzīmējumu 7062 011 0498 ir pašvaldībai piekritīgā zeme kā starpgabals, pamatojoties uz Madonas novada pašvaldības 22.04.2014. domes lēmumu Nr.184 (protokols Nr.8,6.p.) .

 Īpašuma tiesības Zemesgrāmatā uz pašvaldības vārda nav nostiprinātas.

Zemes vienība Kalsnavas pagastā ar kadastra apzīmējumu 7062 011 0498 ir nekustamā īpašuma ar kadastra numuru 7062 001 0063 sastāvā.

Lai zemes vienību ar kadastra apzīmējumu 7062 011 0498 nostiprinātu zemesgrāmatā, ir nepieciešams zemes vienību veidot kā atsevišķu īpašumu, atdalot to no nekustamā īpašuma ar kadastra numuru 7062 001 0063.

Pašvaldībai nav nepieciešams saglabāt zemes vienību pašvaldības funkciju veikšanai.

Ņemot vērā iepriekš minēto un pamatojoties uz “Zemes ierīcības likuma” pārejas noteikumu 1.punktu (Līdz zemes pirmreizējai ierakstīšanai zemesgrāmatā lēmumu par zemes privatizācijas un zemes reformas kārtībā veidojamo zemes vienību sadalīšanu, apvienošanu vai zemes robežu pārkārtošanu pieņem vietējā pašvaldība, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības. Lēmumam pievieno grafisko pielikumu, kurā norādīts zemes vienību sadalīšanas, apvienošanas vai zemes robežu pārkārtošanas risinājums),”Nekustamā īpašuma valsts kadastra likuma” 9.panta pirmo daļu (Zemes vienībai un zemes vienības daļai vai plānotai zemes vienībai un zemes vienības daļai nosaka nekustamā īpašuma lietošanas mērķi un lietošanas mērķim piekrītošo zemes platību. To atbilstoši Ministru kabineta noteiktajai kārtībai un vietējās pašvaldības teritorijas plānojumā noteiktajai izmantošanai vai likumīgi uzsāktajai izmantošanai nosaka vietējā pašvaldība, kuras administratīvajā teritorijā atrodas konkrētā zemes vienība un zemes vienības daļa, izņemot šī panta daļas 2.punktā minēto gadījumu;), pamatojoties uz Saistošajiem noteikumiem Nr.15 "Madonas novada Teritorijas plānojuma 2013.-2025.gadam Teritorijas izmantošanas un apbūves noteikumi un Grafiskā daļa" II.daļas 2.4. punkta, 3.apakšpunktu - “Izstrādājot lokālplānojumus, detālplānojumu vai zemes ierīcības projektu, ņemot vērā zemes lietderīgas izmantošanas iespējas, esošās apbūves un zemes vienību robežu struktūru, kā arī dabiskos robežu elementus, pieļaujama atsevišķu zemes vienību minimālās platības samazināšana, kas atsevišķi saskaņojama pašvaldības domes sēdē; saskaņā ar “Pašvaldību likuma” 10.panta pirmās daļas 16.punktu “tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu; saskaņā ar Publiskas personas mantas atsavināšanas likuma 3.panta otro daļu “Publiskas personas mantas atsavināšanas pamatveids ir mantas pārdošana izsolē”, 4.panta pirmo daļu [..] Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, 5.panta pirmo daļu Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija.

Pamatojoties uz „Publiskās personas mantas atsavināšanas likuma” 3.panta pirmās daļas 1.punktu, 4.pantu, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Izveidot jaunu zemes īpašumu, kurā iekļaut zemes vienību ar kadastra apzīmējumu 7062 011 0498 0,31 ha platībā, atdalot to no nekustamā īpašuma ar kadastra numuru 7062 001 0063 un piešķirt nosaukumu “Ceļmalīte”, Kalsnavas pagasts, Madonas novads.

2. Nostiprināt zemesgrāmatā uz Madonas novada pašvaldības vārda zemes īpašumu “Ceļmalīte”, Kalsnavas pagasts, Madonas novads.

3. Nodot atsavināšanai nekustamo īpašumu “Ceļmalīte”, Kalsnavas pagasts, Madonas novads, rīkojot izsoli ar pretendentu atlasi.

4. Nekustamā īpašuma pārvaldības un teritorijas plānošanas nodaļai organizēt nekustamā īpašuma novērtēšanu un virzīt jautājumu uz domi par izsoles sākumcenas noteikšanu.

*Čačka 28080793*

**16. Par nekustamā īpašuma “Ozolkalns 1”, Mētrienas pagasts, Madonas novads, nodošanu atsavināšanai**

*ZIŅO: Ilona Zalāne*

*SAGATAVOTĀJS: Agita Semjonova*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā 18.12.2024. saņemts īrnieces atsavināšanas ierosinājums (reģistrēts 25.09.2024. ar reģ. Nr. 2.1.3.6/24/1631), ar lūgumu atsavināt nekustamo īpašumu adresē “Ozolkalns 1”, Mētrienas pagasts, Madonas novads, [..].

Nekustamais īpašums “Ozolkalns 1”, Mētrienas pagasts, Madonas novads, kadastra numurs 7076 008 0384, ir Madonas novada pašvaldībai piederošs nekustamais īpašums, reģistrēts Vidzemes rajona tiesas Mētrienas pagasta zemesgrāmatu nodalījumā Nr. 100000906836, kas sastāv no zemes vienības ar kadastra apzīmējumu 70760080384 0,38 ha platībā, būves ar kadastra apzīmējumu 70760080384001, būves ar kadastra apzīmējumu 70760080384002, būves ar kadastra apzīmējumu 70760080384003.

Mētrienas pagasta pārvalde piekrīt nekustamā īpašuma adresē “Ozolkalns 1”, Mētrienas pagasts, Madonas novads, jo dzīvojamās telpas nav nepieciešamas pašvaldības funkciju pildīšanai.

Ar īrnieci noslēgts Dzīvojamo telpu īres līgums par dzīvojamām telpām adresē “Ozolkalns 1”, Mētrienas pagasts, Madonas novads. Par dzīvojamām telpām īres un komunālo pakalpojumu maksājumu parāda nav.

Saskaņā ar Publiskas personas mantas atsavināšanas likuma 4. panta ceturtās daļas 5. punktu, publiskas personas nekustamo īpašumu var ierosināt atsavināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45. pantā noteiktā kārtībā. Publiskas personas mantas atsavināšanas 45. panta trešā daļa paredz, ka atsavinot valsts vai pašvaldības īpašumā esošo viendzīvokļa māju vai dzīvokļa īpašumu, par kuru lietošanu likumā “Dzīvojamo telpu īres likums” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem.

Lai izskatītu jautājumu par pašvaldības nekustamā īpašuma atsavināšanu, ir nepieciešama nekustamā īpašuma novērtēšana pie sertificēta vērtētāja.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, atklāti balsojot: PAR - ; PRET - ; ATTURAS - ; Madonas novada pašvaldības dome NOLEMJ:

1. Nodot atsavināšanai nekustamo īpašumu “Ozolkans 1”, Mētrienas pagasts, Madonas novads, pārdodot to dzīvokļa īrniecei.

2. Uzdot Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu pie sertificēta vērtētāja.

3. Pēc nekustamā īpašuma novērtēšanas virzīt jautājumu uz domi par dzīvokļa īpašuma atsavināšanu.

*Semjonova 27333721*

**17. Par nekustamā īpašuma “Vārpas”, Sausnējas pagasts, Madonas novads nostiprināšanu zemesgrāmatā un nodošanu atsavināšanai**

*ZIŅO: Elita Ūdre*

*SAGATAVOTĀJS: Ļena Čačka*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemts [..] iesniegums (reģistrēts Ērgļu apvienības pārvaldē ar reģ. Nr. EAP/1.9/24/339) ar lūgumu izskatīt jautājumu par pašvaldības nekustamā īpašuma “Vārpas”, Sausnējas pagastā, Madonas novadā, atsavināšanu.

[..].

Zemes vienība “Vārpas” ar kadastra apzīmējumu 7092 003 0063 1,3 ha platībā piekrīt pašvaldībai, pamatojoties uz Ērgļu novada pašvaldības 28.06.2012 domes lēmumu Nr.7.5.

Uz zemes vienības ar kadastra apzīmējumu 7092 003 0063 atrodas [..] piederošas ēkas, kuras tiks nostiprinātas zemesgrāmatā.

Par minēto zemes vienību [..] ar Ērgļu novada pašvaldību 2011. gada 27.aprīlī noslēdza lauku apvidus zemes nomas līgumu Nr.133.

Madonas novada pašvaldība ir Ērgļu novada pašvaldības saistību un tiesību pārņēmēja. To nosaka Administratīvo teritoriju un apdzīvoto vietu likuma Pārejas noteikumu 6.punkts, kas nosaka, ka novada pašvaldība ir attiecīgajā novadā iekļauto vietējo pašvaldību institūciju, finanšu, mantas, tiesību un saistību pārņēmēja.

Nekustamais īpašums “Vārpas”, Sausnējas pagastā, Madonas novadā nav nepieciešams pašvaldībai tās funkciju nodrošināšanai.

 Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar “Pašvaldību likuma” 10.panta (1)daļu Dome ir tiesīga izlemt ikvienu pašvaldības kompetences jautājumu; “Publiskās personas mantas atsavināšanas likuma” 4.panta pirmo daļu, kas nosaka, ka “atsavinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai” un 4.panta ceturtās daļas 8.punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt persona, kurai Valsts un pašvaldību īpašuma privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums, kā arī tā paša likuma 8.panta otro daļu, kas nosaka, ka paredzētā atsavinātas publiskas personas nekustamā īpašuma novērtēšanu organizē attiecīgās atsavinātās publiskās personas lēmējinstitūcijas kārtībā, noklausoties sniegto informāciju, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Nodot atsavināšanai nekustamo īpašumu “Vārpas”, Sausnējas pagasts, Madonas novads, ar kadastra numuru 7092 003 0063 1,3 ha platībā, pārdodot to [..].

2. Nekustamā īpašuma pārvaldības un teritorijas plānošanas nodaļai nostiprināt zemes īpašumu ar kadastra Nr.7092 003 0063, zemesgrāmatā uz Madonas novada pašvaldības vārda un organizēt nekustamā īpašuma novērtēšanu.

3. Pēc īpašuma novērtēšanas virzīt jautājumu par nekustamā īpašuma atsavināšanu skatīšanai kārtējā finanšu un attīstības komitejas sēdē.

*Čačka 28080793*

**18. Par transportlīdzekļa RENAULT TRAFIC FP 3473 izslēgšanu no grāmatvedības uzskaites un nodošanu utilizācijai**

*ZIŅO: Elita Ūdre*

*SAGATAVOTĀJS: Ļena Čačka*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada Ērgļu apvienības pārvaldes lietošanā un grāmatvedības uzskaitē ir fiziski nolietojies 2005.gadā reģistrētais transportlīdzeklis RENAULT TRAFIC FP 3473.

Ir veikta automašīnas vērtēšana, kuras rezultātā tika konstatēts, ka nepieciešami lieli ieguldījumi transporta līdzekļa remontā, lai to atjaunotu satiksmei derīgu. Transportlīdzeklis jau ir izslēgts arī no CSDD reģistra un ilgāku laiku nepiedalās satiksmē.

 Lai pašvaldībai nerastos nelietderīgi izdevumi, augstāk minēto transportlīdzekli nepieciešams nodot utilizācijai metālapstrādes uzņēmumam.

Noklausījusies sniegto informāciju, atklāti balsojot: PAR -; PRET -; ATTURAS-, Madonas novada pašvaldības dome NOLEMJ:

1. Izslēgt no grāmatvedības uzskaites pašvaldības transportlīdzekli RENAULT TRAFIC FP 3473.

2. Transportlīdzekli realizēt, nododot utilizācijai transportlīdzekļu apstrādes uzņēmumā, pretī saņemot likvidācijas sertifikātu.

*Ūdre 20243405*

**19. Par zemes vienības ar kadastra Nr.7074 004 0384, Mārcienas pagastā, Madonas novadā ieskaitīšanu rezerves zemes fondā**

*ZIŅO: Ļena Čačka*

*SAGATAVOTĀJS: Ļena Čačka*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Ar Madonas novada pašvaldības 21.10.2010. domes lēmumu Nr.37.3(protokols Nr.21) tika pieņemts lēmums izbeigt pastāvīgās zemes lietošanas tiesības [..] uz zemi ar kadastra Nr. 7074 004 0384 0,2572 ha platībā, pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 25.pantu, un ar Madonas novada pašvaldības 21.04.2015.domes lēmumu Nr.181 (protokols Nr.8,8.p.) zeme ieskaitīta pašvaldībai piekritīgās zemēs.

Zemes nomas līgums ar [..] likumā noteiktajā kārtībā, t.i., viena gada laikā pēc zemes pastāvīgās lietošanas tiesību izbeigšanas, netika noslēgts, līdz ar to pašvaldībai jāpieņem lēmums par zemes vienības iekļaušanu rezerves zemes fonda zemēs.

Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25.panta 21 daļā paredzēts, ka personai, kurai zemes pastāvīgās lietošanas tiesības izbeidzas Pabeigšanas likums 25.panta pirmajā daļā minētajos gadījumos, zemes nomas pirmtiesības jāizlieto viena gada laikā no zemes pastāvīgās lietošanas tiesības izbeigšanās. Ja minētajā termiņā persona zemes nomas pirmtiesības neizlieto, pašvaldība pieņem lēmumu par attiecīgās zemes izmantošanu zemes reformas pabeigšanai vai par ieskaitīšanu rezerves zemes fondā. Ja pašvaldība lēmumu pieņem līdz 2009.gada 30.decembrim, tad zemi ieskaita zemes reformas pabeigšanai, bet, ja lēmumu pieņem pēc 2009.gada 30.decembra, — zemi ieskaita rezerves zemes fondā.

[..].

Ņemot vērā iepriekš minēto un pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25.panta 21 daļu, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Zemes vienību ar kadastra apzīmējumu 7074 004 0384, kas atrodas Mārcienas pagastā, Madonas novadā ieskaitīt rezerves zemes fonda zemēs.

2. Atzīt par spēku zaudējušu Madonas novada pašvaldības 21.04.2015. domes lēmumā Nr.181(protokols Nr.8,8.p.) 1.3.apakšpunktā iekļautās zemes vienības ar kadastra apzīmējumu 7074 004 0384 piekritību pašvaldībai.

3. Nekustamā īpašuma pārvaldības un teritorijas plānošanas nodaļai iesniegt lēmumu Valsts zemes dienestā kadastra datu aktualizācijai.

*Čačka 28080793*

**20. Par nekustamā īpašuma “Dambakalna artēziskā aka”, Mārcienas pagasts, Madonas novads nostiprināšanu zemesgrāmatā un nodošanu atsavināšanai, rīkojot izsoli**

*ZIŅO: Edgars Lācis*

*SAGATAVOTĀJS: Ļena Čačka*

 Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģ.nr.2.1.3.6/25/69) ar lūgumu atsavināt Madonas novada pašvaldībai piederošo zemes gabalu “Dambakalna artēziskā aka”, ar kadastra Nr.7074 004 0358, kas atrodas Mārcienas pagastā, Madonas novadā.

Zemes vienība ar kadastra apzīmējumu 7074 004 0358 piekrīt pašvaldībai, pamatojoties uz Madonas novada pašvaldības 29.12.2009. domes lēmumu Nr.17.

Īpašuma tiesības Zemesgrāmatā uz pašvaldības vārda nav nostiprinātas.

Pašvaldībai nav nepieciešams saglabāt zemes vienību pašvaldības funkciju veikšanai.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar “Pašvaldību likuma” 10.panta pirmās daļas 16.punktu “tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas mantas atsavināšanas likuma 3.panta otro daļu “Publiskas personas mantas atsavināšanas pamatveids ir mantas pārdošana izsolē”, 4.panta pirmo daļu [..] Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, 5.panta pirmo daļu Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Piekrist atsavināt nekustamo īpašumu “Dambakalna artēziskā aka”, Mārcienas pagasts, Madonas novads ar kadastra numuru 7074 004 0358 un kopējo platību 0,0572 ha, rīkojot izsoli.

2. Nekustamā īpašuma pārvaldības un teritorijas plānošanas nodaļai nostiprināt atsavināmo īpašumu Zemesgrāmatā uz Madonas novada pašvaldības vārda.

3. Nekustamā īpašuma pārvaldības un teritorijas plānošanas nodaļai organizēt nekustamā īpašuma novērtēšanu un virzīt jautājumu uz domi par īpašuma atsavināšanu rīkojot izsoli un izsoles sākumcenas apstiprināšanu.

*Čačka 28080793*

**21. Par zemes lietošanas tiesību izbeigšanu un zemes ieskaitīšanu rezerves zemes fondā**

*ZIŅO: Ļena Čačka*

*SAGATAVOTĀJS: Ļena Čačka*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemts [..] iesniegums (reģistrēts Madonas novada pašvaldībā ar reģ.Nr.2.1.3.6/25/96) ar lūgumu atsavināt nekustamo īpašumu Parka iela 7, Lazdonā, Lazdonas pagastā, Madonas novadā ar kadastra numuru 7066 002 0163.

Atbilstoši Nekustamā īpašuma valsts kadastra informācijas sistēmā reģistrētajiem datiem, nekustamais īpašums Parka iela 7, Lazdonas pagastā, Madonas novadā, ar kadastra Nr.7066 002 0163 sastāv no zemes vienības ar kadastra apzīmējumu 7066 002 0163 0,1394 ha platībā , uz kuras pamatojoties uz pirkšanas-pārdošanas līgumu, kas 1988.gada 29.jūlijā apstiprināts Lazdonas ciema izpildkomitejā, [..] pieder ēka ar kadastra apzīmējumu 7066 002 0163 001.

Ar VZD Vidzemes reģionālās nodaļas 17.12.2009. lēmumu Nr.15-03-V7/479 “Par zemes piešķiršanu īpašumā par samaksu [..]” tika pieņemts lēmums piešķirt [..] īpašumā par samaksu zemi Parka iela 7, Lazdonas pagastā, Madonas novadā ar kadastra Nr.7066 002 0163 0,1394 ha platībā un saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 23.panta divpadsmito daļu ne vēlāk kā līdz 2010.gada 30.decembrim noslēgt līgumu ar valsts akciju sabiedrību “Latvijas Hipotēku un zemes banku” par zemes īpašuma izpirkšanu.

SIA “Publisko aktīvu pārvaldītājs Possessor” (turpmāk-Possessor) 13.11.2024. vēstulē Nr.1.17/4012 “Par zemes izpirkuma līguma slēgšanu” [..] informēja, ka saskaņā ar likuma “Par zemes reformas pabeigšanu lauku apvidos”2.panta astoto daļu, VZD lēmums Nr.15-03-V7/479 zaudējis spēku, jo līgums par zemes izpirkšanu ar VAS “Latvijas Hipotēku un zemes banka” netika noslēgts līdz 2011.gada 30.decembrim, un līdz ar to Possessor nav tiesīga slēgt zemes izpirkuma līgumu par zemes vienības ar kadastra apzīmējumu 7066 002 0163.

Likumā noteiktajā termiņā zemes izpirkšana netika veikta un sakarā ar to, ka pašvaldības rīcībā nebija informācijas par to , ka zeme netika izpirkta, ir jāpieņem lēmums par zemes lietošanas tiesību izbeigšanu un zemes ieskaitīšanu rezerves fonda zemēs. Pēc lēmuma pieņemšanas, ēku īpašniecei ēka jānostiprina zemesgrāmatā kā atsevišķs īpašums, pēc kā pašvaldība varēs pieņemt lēmumu par zemes atsavināšanu atbilstoši Publiskas personas mantas atsavināšanas kārtībai.

Atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumam, kurš nosaka:

25.pants. Rīcība ar neizpirkto lauku apvidus zemi (4) Par zemi, kas nepieciešama zemes lietotājam viņam piederošo ēku (būvju) uzturēšanai, ēku (būvju) īpašnieks to turpmāk var atsavināt Publiskas personas mantas atsavināšanas likumā noteiktajā kārtībā, bet tā nav atsavināma vai iznomājama citai personai; un atbilstoši likuma “Par zemes reformas pabeigšanu lauku apvidos” Pārejas noteikumiem, kuri nosaka:

3. Attiecīgās pašvaldības dome pieņem lēmumu par lauku apvidu zemes piekritību pašvaldībai vai nodošanu zemes reformas pabeigšanai gadījumos, kad:

3) par attiecīgās zemes vienības piekritību pašvaldībai vai nodošanu zemes reformas pabeigšanai pašvaldības domes (padomes) lēmums nav bijis pieņemts.

Noklausījusies sniegto informāciju, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Izbeigt zemes lietošanas tiesības bijušajai zemes lietotājai [..] uz zemes īpašumu Parka iela 7, Lazdonā, Lazdonas pagastā, Madonas novadā, kadastra Nr.7066 002 0163, kopējā platība 0,1394 ha.

2. Zemes vienību Parka iela 7, Lazdonā, Lazdonas pagastā, ar kadastra apzīmējumu 7066 002 0163 ieskaitīt rezerves fonda zemēs.

3. Nekustamā īpašuma pārvaldības un teritorijas plānošanas nodaļai iesniegt lēmumu Valsts zemes dienestā kadastra datu aktualizācijai.

*Čačka 28080793*

**22. Par nekustamā īpašuma Meirānu Kalpaka pamatskola, Indrānu pagasts, Madonas novads, nomas tiesību izsoli**

*ZIŅO: Agita Semjonova*

*SAGATAVOTĀJS: Agita Semjonova*

*DEBATĒS PIEDALĀS: Andris Sakne, Tālis Salenieks, Guntis Klikučs, Andris Dombrovskis, Aigars Šķēls, Agita Semjonova*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Kaspars Udrass), "Pret" – nav, "Atturas" – 1 (Guntis Klikučs), "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts biedrības “Dabas Ceļš” iesniegums (reģistrēts 30.10.2024. ar Nr. 2.1.3.1/24/3900) ar lūgumu izskatīt iespēju nodot nomā nekustamo īpašumu Meirānu Kalpaka pamatskola, Indrānu pagastā, Madonas novadā, lai attīstītu un realizētu unikālu dabas platformas projektu, kas paredzēts dabas izziņai un aktīvā dzīvesveida veicināšanai visas Latvijas un Madonas novada bērniem un ģimenēm. Biedrības mērķis ir izmantot šo īpašumu par dabas izglītības centru un nometņu norises vietu, kur apmeklētājiem būs iespēja praktiski iepazīt Latvijas dabu un tās vērtības.

Nekustamais īpašums "Meirānu Kalpaka pamatskola", Meirāni, Indrānu pag., Madonas nov., ir Madonas novada pašvaldībai piederošs nekustamais īpašums, reģistrēts Vidzemes rajona tiesas Indrānu pagasta zemesgrāmatas nodalījumā Nr. 100000440279, un sastāv no vienas zemes vienības ar kadastra apzīmējumu 7058 016 0247 1,87 ha platībā, skolas ēkas ar kadastra apzīmējumu 7058 016 0228 001 775,5 m2 platībā, šķūņa ar pagrabu ar kadastra apzīmējumu 7058 016 0228 002 80,2 m2 platībā, šķūņa ar kadastra apzīmējumu 7058 016 0228 003 126,1 m2 platībā.

2024.gada 6. decembrī īpašuma novērtēšanu ir veicis SIA “LINIKO” reģistrācijas Nr. 55403012911 (LĪVA profesionālās kvalifikācijas sertifikāts Nr.131). Saskaņā ar nekustamā īpašuma novērtējumu nekustamā īpašuma tirgus nomas maksa ir EUR 500-700,00 gadā, neieskaitot PVN.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas finanšu līdzekļu un mantas izšķērdēšanas likuma 3.panta otro daļu, 6.¹panta pirmo daļu, Ministru Kabineta noteikumu Nr.97 “Publiskas personas mantas iznomāšanas noteikumi” 12.,23.-27., 34. un 80.punktu, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Rīkot nekustamā īpašuma “Meirānu Kalpaka pamatskola” ar adresi “Meirānu Kalpaka pamatskola”, Meirāni, Indrānu pag., Madonas nov., kas sastāv no vienas zemes vienības ar kadastra apzīmējumu 7058 016 0247 1,87 ha platībā, skolas ēkas ar kadastra apzīmējumu 7058 016 0228 001 775,5 m2 platībā, šķūņa ar pagrabu ar kadastra apzīmējumu 7058 016 0228 002 80,2 m2 platībā, šķūņa ar kadastra apzīmējumu 7058 016 0228 003 126,1 m2 platībā (turpmāk – Nomas Objekts) nomas tiesību mutisku izsoli ar augšupejošu soli.

2. Apstiprināt Nomas objekta nomas maksas sākumcenu – EUR 700,00 (septiņi simti euro, 00 centi) gadā, papildus aprēķinot PVN.

3. Apstiprināt Nomas Objekta nomas tiesību izsoles noteikumus (Pielikums Nr.1).

4. Uzdot Pašvaldības īpašumu iznomāšanas un atsavināšanas izsoļu komisijai veikt Nomas Objekta izsoli un apstiprināt izsoles rezultātus.

5. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvēju.

Pielikumā: Pielikums Nr.1 – Izsoles noteikumi.

*Semjonova 27333721*

**23. Par Rezerves zemes fondā ieskaitītu zemes vienību ar kadastra apzīmējumu 7001 001 0941, Madonā, Madonas novadā**

*ZIŅO: Agita Semjonova*

*SAGATAVOTĀJS: Agita Semjonova*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemts fiziskas personas iesniegums (reģistrēts 06.12.2024. ar Nr. 2.1.3.6/24/1561) ar lūgumu izskatīt iespēju iegādāties zemes vienības ar kadastra apzīmējumu 7001 001 0941, Madonā, Madonas novadā, ½ domājamo daļu, uz kuras atrodas iesniedzējam piederoša būve.

Nekustamā īpašuma “Skolas iela 23A” zemes vienības “Skolas iela 23A” ar kadastra apzīmējumu 7001 001 0941 ¾ daļa ir rezerves zemes fondā ieskaitītā un īpašuma tiesību atjaunošanai neizmantotā zeme, pie kuras nav izdarītas atzīmes par tās piekritību vai piederību valstij vai pašvaldībai.

Atbilstoši "Zemes pārvaldības likuma" IV nodaļas (Valsts un vietējo pašvaldību zemju pārvaldība) 17.pantam (Rezerves zemes fonds un zemes reformas pabeigšanai neizmantotā zeme), kurš nosaka:

(1) Rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda;

(5) Valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās;

(6) Šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība.

Atbilstoši ministru kabineta rīkojumam Nr.526 "Par zemes reformas pabeigšanu Madonas novada Madonas pilsētā", kurš nosaka: Pamatojoties uz likuma "Par zemes reformu Latvijas Republikas pilsētās" 34. pantu un Madonas novada domes 2014. gada 27. novembra sēdes lēmumu Nr. 721 (prot. Nr. 25 21. punkts) "Par zemes reformas pabeigšanu Madonas novada Madonas pilsētā", pabeigt zemes reformu Madonas novada Madonas pilsētā.

Atbilstoši Ministru kabineta noteikumiem Nr.190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību", 2. punktu, kas nosaka, ka ne vēlāk kā divu gadu laikā pēc Ministru kabineta rīkojuma izdošanas par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās nozaru ministrija (turpmāk - ministrija) sagatavo Ministru kabineta rīkojuma projektu par zemes gabalu piederību vai piekritību valstij (turpmāk - rīkojuma projekts) vai attiecīgi pašvaldība pieņem lēmumu par zemes gabalu piekritību pašvaldībai un 14. punktu, kas nosaka, ka Ministrija vai pašvaldība kadastra datu aktualizācijas jomu regulējošos normatīvajos aktos noteiktajā kārtībā ierosina zemes vienību kadastra datu aktualizāciju Kadastra informācijas sistēmā mēneša laikā pēc tam, kad pieņemts Ministru kabineta rīkojums par zemes vienības piekritību vai piederību valstij attiecīgās ministrijas personā vai pašvaldības lēmums par zemes vienības piekritību pašvaldībai.

 No minētajām Zemes pārvaldības likuma normām izriet, ka gan lēmuma par rezerves zemes ierakstīšanu zemesgrāmatās pieņemšana, gan ar to saistāmo nosacījumu izpildes konstatēšana, ir pašvaldības kompetences jautājums.

Noklausījusies sniegto informāciju, pamatojoties uz Zemes pārvaldības likuma 17.panta sesto daļu, ņemot vērā Zemes pārvaldības likuma 17.panta pirmo un piekto daļu, pamatojoties uz “Publiskās personas mantas atsavināšanas likuma” 3.panta pirmās daļas 1.punktu, 4.pantu, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Ieskaitīt pašvaldībai piekritīgajās zemēs Rezerves zemes fondā ieskaitīto zemes vienību “Skolas iela 23A”, ar kadastra apzīmējumu 7001 001 0941, ar kopējo platību 0,6 ha, kas atrodas Madonā, Madonas novadā.

2. Nostiprināt Zemesgrāmatā uz Madonas novada pašvaldības vārda Madonas novada pašvaldībai piekritīgās rezerves zemes fondā ieskaitīto un īpašuma tiesību atjaunošanai neizmantoto zemes vienību ar kadastra apzīmējumu 7001 001 0941, pie kuras nav izdarītas atzīmes par tās piekritību vai piederību valstij vai pašvaldībai.

3. Pēc nekustamā īpašuma nostiprināšanas Zemesgrāmatā uz Madonas novada pašvaldības vārda, uzdot Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu un virzīt jautājumu uz domi par nekustamā īpašuma atsavināšanu.

*Semjonova 27333721*

**24. Par Rezerves zemes fondā ieskaitītu zemes vienību ar kadastra apzīmējumu 7068 001 0074, Liezēres pagastā, Madonas novadā**

*ZIŅO: Agita Semjonova*

*SAGATAVOTĀJS: Agita Semjonova*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemts fiziskas personas iesniegums (reģistrēts 06.11.2024. ar Nr. 2.1.3.6/24/1448) ar lūgumu izskatīt iespēju iegādāties zemes vienību ar kadastra apzīmējumu 7068 001 0074, Liezēres pagastā, Madonas novadā, uz kuras atrodas iesniedzējam piederošas būves.

Nekustamā īpašuma “Krepšēni” zemes vienības “Krepšēni” ar kadastra apzīmējumu 7068 001 0074 4,36 ha platībā ir rezerves zemes fondā ieskaitītā un īpašuma tiesību atjaunošanai neizmantotā zeme, pie kuras nav izdarītas atzīmes par tās piekritību vai piederību valstij vai pašvaldībai.

Atbilstoši "Zemes pārvaldības likuma" IV nodaļas (Valsts un vietējo pašvaldību zemju pārvaldība) 17.pantam (Rezerves zemes fonds un zemes reformas pabeigšanai neizmantotā zeme), kurš nosaka:

(1) Rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda;

(5) Valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās;

(6) Šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība.

Atbilstoši ministru kabineta rīkojumam Nr.340 "Par zemes reformas pabeigšanu Madonas novada lauku apvidū", kurš nosaka: Pamatojoties uz likuma "Par zemes reformas pabeigšanu lauku apvidos" 5.pantu, pabeigt zemes reformu Madonas novada lauku apvidū.

Atbilstoši Ministru kabineta noteikumiem Nr.190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību", 2. punktu, kas nosaka, ka ne vēlāk kā divu gadu laikā pēc Ministru kabineta rīkojuma izdošanas par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās nozaru ministrija (turpmāk - ministrija) sagatavo Ministru kabineta rīkojuma projektu par zemes gabalu piederību vai piekritību valstij (turpmāk - rīkojuma projekts) vai attiecīgi pašvaldība pieņem lēmumu par zemes gabalu piekritību pašvaldībai un 14. punktu, kas nosaka, ka Ministrija vai pašvaldība kadastra datu aktualizācijas jomu regulējošos normatīvajos aktos noteiktajā kārtībā ierosina zemes vienību kadastra datu aktualizāciju Kadastra informācijas sistēmā mēneša laikā pēc tam, kad pieņemts Ministru kabineta rīkojums par zemes vienības piekritību vai piederību valstij attiecīgās ministrijas personā vai pašvaldības lēmums par zemes vienības piekritību pašvaldībai.

 No minētajām Zemes pārvaldības likuma normām izriet, ka gan lēmuma par rezerves zemes ierakstīšanu zemesgrāmatās pieņemšana, gan ar to saistāmo nosacījumu izpildes konstatēšana, ir pašvaldības kompetences jautājums.

Noklausījusies sniegto informāciju, pamatojoties uz Zemes pārvaldības likuma 17.panta sesto daļu, ņemot vērā Zemes pārvaldības likuma 17.panta pirmo un piekto daļu, pamatojoties uz “Publiskās personas mantas atsavināšanas likuma” 3.panta pirmās daļas 1.punktu, 4.pantu, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Ieskaitīt pašvaldībai piekritīgajās zemēs Rezerves zemes fondā ieskaitīto zemes vienību “Krepšēni”, ar kadastra apzīmējumu 7068 001 0074, ar kopējo platību 4,36 ha, kas atrodas Liezēres pagastā, Madonas novadā.

2. Nostiprināt Zemesgrāmatā uz Madonas novada pašvaldības vārda Madonas novada pašvaldībai piekritīgās rezerves zemes fondā ieskaitīto un īpašuma tiesību atjaunošanai neizmantoto zemes vienību ar kadastra apzīmējumu 7068 001 0074, pie kuras nav izdarītas atzīmes par tās piekritību vai piederību valstij vai pašvaldībai.

3. Pēc nekustamā īpašuma nostiprināšanas Zemesgrāmatā uz Madonas novada pašvaldības vārda, uzdot Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu un virzīt jautājumu uz domi par nekustamā īpašuma atsavināšanu.

*Semjonova 27333721*

**25. Par dzīvokļa nostiprināšanu zemesgrāmatā**

*ZIŅO: Agita Semjonova*

*SAGATAVOTĀJS: Agita Semjonova*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Lai īstenotu projektu “Sociālo mājokļu uzlabošana Madonas novadā”, nepieciešams reģistrēt zemesgrāmatā pašvaldībai piederošu dzīvokli adresē Brīvības iela 34-3, Lubāna, Madonas novads.

Dzīvoklis ir ierakstāms zemesgrāmatā kā patstāvīgs īpašuma objekts saskaņā ar “Dzīvokļa īpašuma likuma” 8.panta pirmo daļu – dzīvokļa īpašnieks ir persona, kas ieguvusi dzīvokļa īpašumu un īpašuma tiesības nostiprinājusi zemesgrāmatā.

Noklausījusies sniegto informāciju, pamatojoties uz Pašvaldību likuma 10. panta pirmās daļas 16. punktu, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

Nostiprināt zemesgrāmatā uz Madonas novada pašvaldības vārda kā patstāvīgu īpašuma objektu dzīvokli:

1. Brīvības iela 34-3, Lubāna, Madonas novads.

*Semjonova 27333721*

**26. Par zemes ierīcības projekta izstrādes nosacījumu apstiprināšanu nekustamā īpašuma “Buzula”, Praulienas pagastā, Madonas novadā, zemes vienības ar kadastra apzīmējumu 70860150060 sadalīšanai un nodošanu atsavināšanai, rīkojot izsoli**

*ZIŅO: Dace Haide Dzelzkalēja*

*SAGATAVOTĀJS: Dace Haide Dzelzkalēja*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aigars Šķēls, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2024. gada 11. jūlijā ar reģ. Nr. 2.1.3.6/24/977) par zemes gabala daļas (0,8 ha platībā) , kas atrodas nekustamajā īpašumā “Buzula”, Praulienas pagastā, Madonas novadā, Madonas novadā, atsavināšanu.

Saskaņā ar Nekustamā īpašuma Valsts kadastra informācijas sistēmā pieejamo informāciju, nekustamais īpašums “Buzula” (kadastra numurs 70860150060), Praulienas pagastā, Madonas novadā, kā sastāvā ir zemes vienība ar kadastra apzīmējumu 70860150060, ir ierakstīts Praulienas pagasta zemesgrāmatas nodalījumā Nr. 100000437133 un uz to nostiprinātas īpašumtiesības Madonas novada pašvaldības vārdā.

Nekustamā īpašuma “Buzula” (kadastra numurs 70860150060), Praulienas pagastā, Madonas novadā sastāvā esošai zemes vienībai ar kadastra apzīmējumu 70860150060 noteikts nekustamā īpašuma lietošanas mērķis - zeme, uz kuras galvenā saimnieciskā darbība ir lauksaimniecība (NĪLM kods 0101) 1,94 ha platībā un vienstāva un divstāvu daudzdzīvokļu māju apbūve (NĪLM kods 0701) 0,87 ha platībā. Zemes vienības kopēja platība ir 2,81 ha.

Ņemot vērā, ka pašvaldībai ir nepieciešams saglabāt daļu zemes vienības apmēram 1,3 ha platībā (1. pielikums 1. attēls) pašvaldības funkciju veikšanai – uz zemes gabala atrodas ēka ar kadastra apzīmējumu 70860150060006, kam piešķirta adrese “Saikavas tautas nams”, Praulienas pag., Madonas nov., LV-4825. Savukārt, daļa zemes vienības aptuveni 0,8 ha platībā nepieciešama ēkas ar kadastra apzīmējumu 70860150060001 uzturēšanai.

Atbilstoši Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025.gadam Teritorijas izmantošanas un apbūves noteikumi un Grafiskā daļa" zemes vienībai ar kadastra apzīmējumu 70860150060 noteikta funkcionālā zona publiskās apbūves teritorijas (P), kurai noteikta minimālā jaunveidojamā zemes vienības platība ir 1200 m2.

Zemes ierīcības likuma 5. panta 1. punkts nosaka to, ka zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir patstāvīgi īpašuma objekti.

Pašvaldību likuma 10. panta pirmās daļas 16. punkts nosaka, ka “tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu;”.

Publiskas personas mantas atsavināšanas likuma 3. panta otro daļa nosaka, ka “Publiskas personas mantas atsavināšanas pamatveids ir mantas pārdošana izsolē”, 4. panta pirmo daļa nosaka, ka [..] Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, 5. panta pirmo daļa nosaka, ka Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija.

Pamatojoties uz Pašvaldību likuma 10. panta pirmās daļas 16. punktu, un Zemes ierīcības likuma 5. panta 1. punktu, un Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025.gadam Teritorijas izmantošanas un apbūves noteikumi un Grafiskā daļa" teritorijas izmantošanas un apbūves noteikumiem, Publiskas personas mantas atsavināšanas likuma 3. panta otro daļu, 4. panta pirmo daļu, 5. panta pirmo daļu, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Piekrist sadalīt pašvaldībai piekrītošo zemes vienību ar kadastra apzīmējumu 70860150060, atbilstoši 1. pielikumā pievienotajiem zemes ierīcības projekta izstrādes nosacījumiem.

2. Pēc zemes ierīcības projekta izstrādes un īstenošanas nodot atsavināšanai nekustamā īpašuma “Buzula” (kadastra numurs 70860150060) , Praulienas pagastā, Madonas novadā zemes vienības ar kadastra apzīmējumu 70860150060 daļu aptuveni 0,71 ha platībā, rīkojot izsoli.

3. Pēc zemes ierīcības projekta izstrādes un īstenošanas Nekustamā īpašuma pārvaldības un teritorijas plānošanas nodaļai organizēt atdalītā nekustamā īpašuma novērtēšanu un virzīt jautājumu uz domes sēdi par atsavināšanas sākumcenas noteikšanu.

*Dzelzkalēja 28335803*

**27. Par dzīvojamai mājai Ozolu ielā 16, Madonā, Madonas novadā, funkcionāli nepieciešamā zemesgabala pārskatīšanas uzsākšanu**

*ZIŅO: Signe Lasmane*

*SAGATAVOTĀJS: Signe Lasmane*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aigars Šķēls, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemts dzīvojamās mājas Ozolu iela 16, Madonā kopības pārstāves [..] iesniegums (reģistrēts Madonas novada pašvaldībā ar reģ. Nr.2.1.3.1/24/4610) par daudzdzīvokļu dzīvojamai mājai Ozolu ielā 16, Madonā piespiedu dalītā īpašuma izbeigšanas procesa uzsākšanu.

Madonas novada pašvaldība konstatē sekojošu:

1. Īpašuma tiesības uz būvju nekustamo īpašumu Ozolu iela 16, Madonā, Madonas novadā, kadastra Nr.7001 501 0024, kura sastāvā ir dzīvojamā māja ar kadastra apzīmējumu 7001 001 1221 001 un kura sastāv no 4 dzīvokļu īpašumiem, nostiprinātas Madonas pilsētas zemesgrāmatā nodalījumā Nr.567. Īpašums pilnībā sadalīts dzīvokļu īpašumos;

2. Namīpašums ar adresi Ozolu iela 16 atrodas uz zemes vienības ar kadastra apzīmējumu 7001 001 1221 ar kopējo platību 1010 m2 ar adresi Ozolu iela 16;

3. Nekustamā īpašuma Ozolu iela 16, Madona, Madonas novads, ar kadastra Nr.7001 001 1221 īpašuma tiesības nostiprinātas uz fiziskas personas vārda, Madonas pilsētas zemesgrāmatas nodalījumā Nr.876 ;

4. Iesniegumam ir pievienota 15.12.2024. kopsapulces protokola Nr.1 kopija, saskaņā ar kuru dzīvokļu īpašnieku kopība nolēma izmantot zemes atsavināšanas tiesības atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam un izteica vēlmi iegūt īpašumā mājai funkcionāli nepieciešamo zemesgabalu.

Izvērtējot dzīvojamās mājas kopības iesniegtos dokumentus un pašvaldības rīcībā esošos dokumentus un ņemot vērā Madonas novada teritorijas plānojumu 2013.-2025.gadam Madonas pilsētā; pamatojoties uz likuma “Par valsts un pašvaldību dzīvojamo māju privatizāciju” 28.panta trešo daļu, Piespiedu dalītā īpašuma privatizētajās daudzdzīvokļu mājās izbeigšanas likuma 5.panta ceturto un piekto daļu, Madonas novada pašvaldības saistošajiem noteikumiem Nr.12 “Par dzīvojamai mājai funkcionāli nepieciešamā zemesgabala pārskatīšanu”, Ministru kabineta 2015.gada 8.septembra noteikumu Nr.522 “Privatizējamai dzīvojamai mājai funkcionāli nepieciešamā zemes gabala noteikšanas kārtība”3.,7.,18.,21.puktu, Ministru kabineta 2013.gada 30.aprīļa noteikumu Nr.240 ”Vispārīgie teritorijas plānošanas, izmantošanas un apbūves noteikumi”11.punktu, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Uzsākt pārskatīt dzīvojamai mājai Ozolu ielā 16, Madonā, Madonas novadā, funkcionāli nepieciešamā zemesgabala robežas.

2. Lēmums par zemesgabala pārskatīšanas uzsākšanu publicējams Madonas novada pašvaldības tīmekļvietnē www.madona.lv.

*Čačka 28080793*

**28. Par dzīvojamai mājai Kalna ielā 41, Madonā, Madonas novadā, funkcionāli nepieciešamā zemesgabala noteikšanu**

*ZIŅO: Signe Lasmane*

*SAGATAVOTĀJS: Signe Lasmane*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aigars Šķēls, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldības dome 2024. gada 29. augustā pieņēma lēmumu Nr. 504 “Par dzīvojamai mājai Kalna ielā 41, Madonā, Madonas novadā, funkcionāli nepieciešamā zemesgabala pārskatīšanu” (protokols Nr. 18, 17.p.), ar kuru nolemts atkārtoti pārskatīt daudzdzīvokļu dzīvojamai mājai Kalna ielā 41, Madonā, Madonas novadā, funkcionāli nepieciešamā zemes gabala robežas. Ar Madonas novada pašvaldības 2023. gada 27. jūlija saistošo noteikumu Nr.12 “Par dzīvojamai mājai funkcionāli nepieciešamā zemesgabala pārskatīšanu” (apstiprināti ar Madonas novada pašvaldības domes 2023. gada 27. jūlija lēmumu Nr. 455 (protokols Nr. 11, 16. p.) 9. punktu noteikts, ka Madonas novada pašvaldība “Madonas novada pašvaldības domes lēmumu par dzīvojamai mājai funkcionāli nepieciešamā zemesgabala pārskatīšanas uzsākšanu vai atteikšanu, publicē Pašvaldības tīmekļvietnē www.madona.lv”; 12. punktu noteikts, ka “Priekšlikumu Nekustamo īpašumu pārvaldības un teritoriālās plānošanas nodaļa nosūta izvērtēšanai un viedokļa sniegšanai dzīvojamai mājai funkcionāli nepieciešamā zemesgabala pārskatīšanas procesā iesaistītajām personām un iestādēm, Dzīvokļu īpašniekiem vai dzīvojamās mājas pārvaldniekam, zemes īpašniekam; dzīvojamai mājai funkcionāli nepieciešamā zemesgabala pārskatīšanas ierosinātājam.

 Madonas novada pašvaldība informēja, ka iesaistītajām pusēm ir tiesības 30 dienu laikā no projekta priekšlikuma publicēšanas Madonas novada pašvaldības tīmekļvietnē www.madona.lv, sniegt savu viedokli un argumentus par piedāvāto projekta priekšlikumu.

 Madonas novada pašvaldības Nekustamo īpašumu pārvaldības un teritoriālās plānošanas nodaļa pēc augstākminētā termiņa beigām ir saņēmusi SIA ”Madonas namsaimnieks” iesniegumu (reģistrēts Madonas novada pašvaldībā ar reģ. Nr. 2.1.3.1/24/4421), kur dzīvokļu īpašnieki sniedz viedokli, ka piekrīt Madonas novada pašvaldības domes 2024. gada 29. augustā pieņemtajam lēmumam Nr. 504 “Par dzīvojamai mājai Kalna ielā 41, Madonā, Madonas novadā, funkcionāli nepieciešamā zemesgabala pārskatīšanu” (protokols Nr. 18, 17.p.). Citi iebildumi vai priekšlikumi noteiktajā termiņa nav saņemti.

 Ņemot vērā iepriekš minēto, Pamatojoties uz likuma “Par valsts un pašvaldību dzīvojamo māju privatizāciju” 28. panta trešo daļu, Administratīvā procesa likuma 70. panta pirmo daļu, 76. panta otro daļu, 79. panta pirmo daļu, uz Piespiedu dalītā īpašuma privatizētajās daudzdzīvokļu mājās izbeigšanas likuma 5. panta ceturto un piekto daļu, Madonas novada pašvaldības saistošajiem noteikumiem Nr. 12 “Par dzīvojamai mājai funkcionāli nepieciešamā zemesgabala pārskatīšanu”, Ministru kabineta 2015. gada 8.septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” 3., 7., 18., 21.puktu, Ministru kabineta 2013. gada 30. aprīļa noteikumu Nr. 240 ”Vispārīgie teritorijas plānošanas, izmantošanas un apbūves noteikumi” 11. punktu, Ministru kabineta 2006. gada 20. jūnija noteikumiem Nr. 496 “Nekustamā īpašuma lietošanas mērķa klasifikācija un nekustamā īpašuma lietošanas mērķu noteikšanas un maiņas kārtība”, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Apstiprināt daudzdzīvokļu dzīvojamai mājai Kalna ielā 41, Madonā, Madonas novadā, īpašuma kadastra numurs 7001 501 0067 (būvju kadastra apzīmējumi 7001 001 0146 007 un 7001 001 0146 008) funkcionāli nepieciešamo zemes gabalu 0.1750 ha platībā, saskaņā ar pielikumu Nr.1.

2. Noteikt šī lēmuma 1.punktā minētā nekustamā īpašuma ar kadastra numuru 7001 501 0067 apstiprinātajam funkcionāli nepieciešamajam zemes gabalam nekustamā īpašuma lietošanas mērķi - vienstāva un divstāvu daudzdzīvokļu māju apbūve (kods 0701) - 1750 m2 platībā.

*Lasmane 28080417*

**29. Par dzīvojamai mājai Rūpniecības ielā 18D, Madonā, Madonas novadā, funkcionāli nepieciešamā zemesgabala noteikšanu**

*ZIŅO: Signe Lasmane*

*SAGATAVOTĀJS: Signe Lasmane*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aigars Šķēls, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldības dome 2024. gada 31. oktobrī pieņēma lēmumu Nr. 634 “Par dzīvojamai mājai Rūpniecības iela 18D, Madonā, Madonas novadā, funkcionāli nepieciešamā zemesgabala pārskatīšanu” (protokols Nr. 22, 20.p.), ar kuru nolemts atkārtoti pārskatīt daudzdzīvokļu dzīvojamai mājai Rūpniecības ielā 18D, Madonā, Madonas novadā, funkcionāli nepieciešamā zemes gabala robežas. Ar Madonas novada pašvaldības 2023. gada 27. jūlija saistošo noteikumu Nr.12 “Par dzīvojamai mājai funkcionāli nepieciešamā zemesgabala pārskatīšanu” (apstiprināti ar Madonas novada pašvaldības domes 2023. gada 27. jūlija lēmumu Nr. 455 (protokols Nr. 11, 16. p.) 9. punktu noteikts, ka Madonas novada pašvaldība “Madonas novada pašvaldības domes lēmumu par dzīvojamai mājai funkcionāli nepieciešamā zemesgabala pārskatīšanas uzsākšanu vai atteikšanu, publicē Pašvaldības tīmekļvietnē www.madona.lv”; 12. punktu noteikts, ka “Priekšlikumu Nekustamo īpašumu pārvaldības un teritoriālās plānošanas nodaļa nosūta izvērtēšanai un viedokļa sniegšanai dzīvojamai mājai funkcionāli nepieciešamā zemesgabala pārskatīšanas procesā iesaistītajām personām un iestādēm, Dzīvokļu īpašniekiem vai dzīvojamās mājas pārvaldniekam, zemes īpašniekam; dzīvojamai mājai funkcionāli nepieciešamā zemesgabala pārskatīšanas ierosinātājam.

Madonas novada pašvaldība informēja, ka iesaistītajām pusēm ir tiesības 30 dienu laikā no projekta priekšlikuma publicēšanas Madonas novada pašvaldības tīmekļvietnē www.madona.lv, sniegt savu viedokli un argumentus par piedāvāto projekta priekšlikumu.

Madonas novada pašvaldības Nekustamo īpašumu pārvaldības un teritoriālās plānošanas nodaļa pēc augstākminētā termiņa beigām ir saņēmusi SIA ”Madonas namsaimnieks” iesniegumu (reģistrēts Madonas novada pašvaldībā ar reģ. Nr. 2.1.3.1/24/4451), kur dzīvokļu īpašnieki sniedz viedokli, ka piekrīt Madonas novada pašvaldības domes 2024. gada 31. oktobrī pieņemtajam lēmumam Nr. 634 “Par dzīvojamai mājai Rūpniecības ielā 18D, Madonā, Madonas novadā, funkcionāli nepieciešamā zemesgabala pārskatīšanu” (protokols Nr. 22, 20.p.). Citi iebildumi vai priekšlikumi noteiktajā termiņa nav saņemti.

Ņemot vērā iepriekš minēto, Pamatojoties uz likuma “Par valsts un pašvaldību dzīvojamo māju privatizāciju” 28.panta trešo daļu, Administratīvā procesa likuma 70.panta pirmo daļu, 76.panta otro daļu, 79.panta pirmo daļu, uz Piespiedu dalītā īpašuma privatizētajās daudzdzīvokļu mājās izbeigšanas likuma 5.panta ceturto un piekto daļu, Madonas novada pašvaldības saistošajiem noteikumiem Nr.12 “Par dzīvojamai mājai funkcionāli nepieciešamā zemesgabala pārskatīšanu”, Ministru kabineta 2015.gada 8.septembra noteikumu Nr.522 “Privatizējamai dzīvojamai mājai funkcionāli nepieciešamā zemes gabala noteikšanas kārtība”3.,7.,18.,21.puktu, Ministru kabineta 2013.gada 30.aprīļa noteikumu Nr.240 ”Vispārīgie teritorijas plānošanas, izmantošanas un apbūves noteikumi”11.punktu, Ministru kabineta 2006.gada 20.jūnija noteikumiem Nr.496 “Nekustamā īpašuma lietošanas mērķa klasifikācija un nekustamā īpašuma lietošanas mērķu noteikšanas un maiņas kārtība”, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Apstiprināt daudzdzīvokļu dzīvojamai mājai Rūpniecības iela 18D, Madonā, Madonas novadā, īpašuma kadastra numurs 7001 501 0037 (būves kadastra apzīmējums 7001 001 0623 003) funkcionāli nepieciešamo zemes gabalu 0.3194 ha platībā, saskaņā ar pielikumu Nr.1.

2. Noteikt šī lēmuma 1.punktā minētā nekustamā īpašuma ar kadastra numuru 7001 501 0037 apstiprinātajam funkcionāli nepieciešamajam zemes gabalam lietošanas mērķi - trīs, četru un piecu stāvu daudzdzīvokļu māju apbūve (kods 0702) - 3194 m2 platībā.

*Lasmane 28080417*

**30. Par zemes vienības ar kadastra apzīmējumu 7070 002 0164, Ļaudonas pagastā, Madonas novadā pārņemšanu no valsts**

*ZIŅO: Signe Lasmane*

*SAGATAVOTĀJS: Signe Lasmane*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemts akciju sabiedrības “Latvijas valsts meži” iesniegums Nr. 4.1-2\_05a9\_101\_24\_508 (reģistrēts Madonas novada pašvaldībā 2024. gada 18. jūlijā ar reģ. Nr. 2.1.3.1/24/2610) ar lūgumu pieņemt lēmumu - par īpašuma “Virši”, Ļaudonas pagastā, Madonas novadā, kadastra numurs 7070 002 0108, tā sastāvā iekļautās zemes vienības ar kadastra apzīmējumu 7070 002 0164, 0.6846 ha platībā, uz kuras atrodas inženierbūve - ceļš, pārņemšanu bez atlīdzības no valsts, Pašvaldību likumā noteiktās pašvaldības autonomās funkcijas - gādāt par pašvaldības īpašumā esošo ceļu būvniecību, uzturēšanu un pārvaldību, nodrošināšanai.

Nekustamais īpašums “Virši”, kā sastāvā ir zemes vienība ar kadastra apzīmējumu 7070 002 0164, 0.6864 ha platībā ir piekritīga valstij Zemkopības ministrijas personā. Nekustamais īpašums “Virši” ir reģistrēts Ļaudonas pagasta zemesgrāmatas nodalījumā Nr.100000601937 Latvijas valsts īpašumā, Zemkopības ministrijas personā.

Atbilstoši Nekustamā īpašuma valsts kadastra informācijas sistēmā (NĪVKIS) pieejamai informācijai Zemes vienības ar kadastra apzīmējumu 7070 002 0164 lietošanas mērķis ir - Zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪVKIS kods – 1101).

Uz zemes vienības ar kadastra apzīmējumu 7070 002 0164 atrodas Madonas novada pašvaldības bilancē esoša inženierbūve – Līdumi - Virši aptuveni 0.55 km garumā un 5.6 m platumā.

2017. gada 7. februārī Madonas novada pašvaldības Ļaudonas pagasta pārvalde nosūtījusi A/S “Latvijas valsts meži” vēstuli ar reģistrācijas Nr. LAU/1-09/17/20 ar lūgumu – pie mērniecības darbu veikšanas nekustamā īpašuma “Virši”, Ļaudonas pagastā, kadastra numurs 7070 002 0108, zemes vienībai ar kadastra apzīmējumu 7070 002 0108 veikt nepieciešamās darbības Madonas novada pašvaldības bilancē esošās inženierbūves “Līdumi – Virši” izdalīšanai atsevišķā zemes vienībā.

2017. gada 4. jūlijā (reģistrācijas Nr. LAU/1-09/17/45) Madonas novada pašvaldības Ļaudonas pagasta pārvaldē saņemta A/S “Latvijas valsts meži” vēstule ar lūgumu garantēt papildus kadastrālās uzmērīšanas izdevumu segšanu, kas rodas sadalot zemes vienību ar kadastra apzīmējumu 7070 002 0108, lai veiktu Madonas novada pašvaldības bilancē esošās inženierbūves “Līdumi – Virši” izdalīšanu atsevišķā zemes vienībā.

2017. gada 7. jūlijā, Madonas novada pašvaldības Ļaudonas pagasta pārvalde nosūtījusi A/S “Latvijas valsts meži” vēstuli ar reģistrācijas Nr. LAU/1-09/17/93, kurā garantē papildus kadastrālās uzmērīšanas izdevumu segšanu, kas rodas sadalot zemes vienību ar kadastra apzīmējumu 7070 002 0108, lai veiktu Madonas novada pašvaldības bilancē esošās inženierbūves “Līdumi – Virši” izdalīšanu atsevišķā zemes vienībā, atbilstoši mērniecības darbu veicēja iesniegtajai tāmei – EUR 1250.00 (viens tūkstotis un divi simti piecdesmit euro) apmērā.

Madonas novada pašvaldībā saņemtajā akciju sabiedrības “Latvijas valsts meži” iesniegumā Nr. 4.1-2\_05a9\_101\_24\_508 (reģistrēts Madonas novada pašvaldībā 2024. gada 18. jūlijā ar reģ. Nr. 2.1.3.1/24/2610) akciju sabiedrība “Latvijas valsts meži” informē, ka ir pabeigts zemes vienības ar kadastra apzīmējumu 7070 002 0108 sadalīšanas process un Madonas novada pašvaldības bilancē esošā inženierbūve “Līdumi – Virši” ir izdalīta atsevišķā zemes vienībā ar kadastra apzīmējumu 7070 002 0164, 0.6846 ha platībā.

Lai sagatavotu Ministru kabineta rīkojuma projektu un pieņemtu Ministru kabineta rīkojumu par nekustamā īpašuma “Virši” sastāvā esošās zemes vienības ar kadastra apzīmējumu 7070 002 0164 nodošanu Madonas novada pašvaldības īpašumā, Madonas novada pašvaldībai jāpieņem lēmums par nekustamā īpašuma “Virši” sastāvā esošās zemes vienības ar kadastra apzīmējumu 7070 002 0164 pārņemšanu pašvaldības bilancē.

 Pēc lēmuma saņemšanas, akciju sabiedrība “Latvijas valsts meži” turpinās zemes vienības nodošanas procesu atbilstoši Pašvaldību likuma 73. panta ceturtajai daļai, 4. panta pirmās daļas 3. punktam, 10. pantam, Publiskas personas mantas atsavināšanas likuma 3. panta pirmās daļas 6. punktu un 42. panta pirmo daļu.

Publiskas personas mantas atsavināšanas likuma 42.panta pirmā daļa nosaka, ka Valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots.

Publiskas personas mantas atsavināšanas likuma 43.pants nosaka, ka šā likuma 42. un 42.1 pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma 5. un 6. pantā minētās institūcijas (amatpersonas).

Pašvaldību likuma 10. panta pirmās daļas 16. punkts nosaka, ka tikai pašvaldības dome var lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Noklausījusies sniegto informāciju, pamatojoties uz Publiskas personas mantas atsavināšanas likuma 42.panta pirmo daļu un 43.pantu, Pašvaldību likuma 10. panta pirmās daļas 16. punktu un 4. panta pirmās daļas 3. punktu, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Piekrist pārņemt bez atlīdzības valsts īpašumā Zemkopības ministrijas personā esošā nekustamā īpašumu “Virši”, kadastra numurs 7070 002 0108, sastāvā esošo zemes vienība ar kadastra apzīmējumu 7070 002 0164 (1. pielikums) ar kopējo platību 0.6846 ha, uz kuras atrodas Madonas novada pašvaldības bilancē esoša inženierbūve – ceļš “Līdumi – Virši” aptuveni 0.55 km garumā un 5.6 m platumā (pēc kadastrālās uzmērīšanas būves parametri var tikt precizēti) Pašvaldību likumā noteiktās pašvaldības autonomās funkcijas - gādāt par pašvaldības īpašumā esošo ceļu būvniecību, uzturēšanu un pārvaldību, nodrošināšanai.

2. Piekrist segt papildus kadastrālās uzmērīšanas izdevumus, kas radās sadalot zemes vienību ar kadastra apzīmējumu 7070 002 0108, lai veiktu Madonas novada pašvaldības bilancē esošās inženierbūves “Līdumi – Virši” izdalīšanu atsevišķā zemes vienībā, atbilstoši mērniecības darbu veicēja iesniegtajai tāmei – EUR 1250.00 (viens tūkstotis un divi simti piecdesmit euro) apmērā.

*Lasmane 28080417*

**31. Par bieži sastopamo derīgo izrakteņu smilts ieguves atļaujas izsniegšanu atradnei “Apšēni”, Kalsnavas pagastā, Madonas novadā**

*ZIŅO: Lelde Celmiņa*

*SAGATAVOTĀJS: Lelde Celmiņa*

*DEBATĒS PEDALĀS: Andris Sakne, Andris Dombrovskis*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Aigars Šķēls, Aivis Masaļskis, Andris Dombrovskis, Andris Sakne, Guntis Klikučs, Kaspars Udrass), "Pret" – nav, "Atturas" – nav, "Nepiedalās" – nav**, Madonas novada pašvaldības domes Uzņēmējdarbības, teritoriālo un vides jautājumu komiteja NOLEMJ:

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā ir saņemts SIA “Lauvu takas” (reģ. nr. 41203030649) iesniegums (reģistrēts Madonas novada pašvaldībā 09.01.2025. ar reģ. Nr. 2.1.3.1/25/118) un citi nepieciešamie dokumenti, kas noteikti Ministru kabineta 2011. gada 6. septembra noteikumos Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība”, bieži sastopamo derīgo izrakteņu smilts ieguvei atradnē “Apšēni”, kas atrodas nekustamā īpašuma “Aronas muiža” zemesgabalā ar kadastra apz. 7062 011 0376, “Kalna Apšēni” zemesgabalā ar kadastra apz. 7062 011 0301, un “Krasta Apšēni” zemesgabalā ar kadastra apz. 7062 011 0356 Kalsnavas pagastā, Madonas novadā.

Noklausījusies sniegto informāciju, pamatojoties uz Ministru kabineta 2011. gada 6. septembra noteikumu Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība” 26. un 27. punktu un Ministru kabineta 2006. gada 19. decembra noteikumu Nr. 1055 “Noteikumi par valsts nodevu par zemes dzīļu izmantošanas licenci, bieži sastopamo derīgo izrakteņu ieguves atļauju un atradnes pasi” 4. un 7. punktu, atklāti balsojot: PAR – , PRET- , ATTURAS – , Madonas novada pašvaldības dome NOLEMJ:

1. Izsniegt SIA “Lauvu takas”, reģ. nr. 41203030649, Bieži sastopamo derīgo izrakteņu ieguves atļauju smilts ieguvei atradnē “Apšēni”, kas atrodas nekustamā īpašuma “Aronas muiža” zemesgabalā ar kadastra apz. 7062 011 0376, “Krasta Apšēni” zemesgabalā ar kadastra apz. 7062 011 0301 un “Kalna Apšēni” zemesgabalā ar kadastra apz. 7062 011 0356 Kalsnavas pagastā, Madonas novadā.

2. Atļauju izsniegt pēc valsts nodevas EUR 142,29 samaksas pašvaldības budžetā.

*Celmiņa 27326679*

**32. Informatīvais jautājums: Par 2025. gada budžetu**

*ZIŅO: Liene Ankrava*

*DEBATĒS PIEDALĀS: Aigars Šķēls, Andris Dombrovskis, Tālis Salenieks, Aivis Masaļskis*

L. Ankrava prezentē 2025. gada budžeta projektu.

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā*.

Sēdi slēdz plkst.12:44

Sēdes vadītājs A. Šķēls

Sēdes protokolists E. Cipule